POLIS SUDAH AMBIL KETERANGAN MANGSA DIDAKWA GANGGUAN SEKSUAL USTAZ EBIT LEW

Kes gangguan seksual membabitkan pendakwah terkenal, Ustaz Ebit Lew, polis memaklumkan bahawa pihak mereka sudah mengambil keterangan mangsa yang dikaitkan dengan siasatan tersebut.

Bagaimanapun, Pengarah Jabatan Siasatan Jenayah (JSJ) Bukit Aman Datuk Seri Abd Jalil Hassan enggan mendedahkan identiti mangsa dan jumlah saksi yang tampil bagi membantu siasatan.

Abd Jalil berkata, siasatan berhubung perkara itu masih diteruskan dan pihak polis masih menunggu saksi lain tampil membantu siasatan.

"Masih belum ada perkembangan terbaru lagi, orang ramai yang ada maklumat boleh tampil," katanya ketika dihubungi di sini, hari ini.

Klik untuk gambar besar

Terdahulu, siasatan terhadap Ebit Lew, 37, dilakukan selepas pihak polis menerima laporan daripada beberapa individu mendakwa pendakwah itu melakukan gangguan seksual.

Susulan laporan itu, polis membuka kertas siasatan mengikut Seksyen 509 Kanun Keseksaan, Seksyen 14 Akta Kesalahan-Kesalahan Kecil 1955 serta Seksyen 23 Akta Komunikasi dan Multimedia 1998.

Pada 19 Ogos lalu, Ebit Lew dipanggil polis untuk dirakam keterangan berhubung penyebaran video gangguan seksual dikaitkan dengan pendakwah berkenaan.

Bagaimanapun, Ebit Lew ketika ditemui media sebaik selesai memberi keterangan mendakwa dakwaan itu berunsur fitnah kejam ke atas dirinya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO DAH DIBUANG TAPI DISEBARKAN SEMULA - BABY SHIMA BUAT LAPORAN POLIS

"Saya memadamkannya selepas tahu Zhariff adalah OKU, bukannya takut dikecam. Jadi, jangan salah faham. Saya tidak mahu ia menjadi isu besar. Jika betul saya berniat mahu menghina atau nak buat kandungan dalam laman sosial, lebih baik saya membiarkan sahaja video berkenaan.

"Saya tahu sudah mengguriskan hati Zhariff dan netizen atas keterlanjuran saya. Alhamdulillah, Zhariff memaafkan saya. Saya berani bersumpah atas nama Allah disebabkan kekhilafan saya.

"Sejujurnya, saya tiada niat mahu menghina dan mempersenda. Buat apa saya nak buat sesuatu yang mencalarkan nama baik. Takkan saya tidak tahu menilai baik atau buruk sesuatu tindakan. Cuma, situasi sekarang saya memang tak kenal Zhariff, cuma tahu kakinya bergoyang," kata penyanyi Baby Shima yang akan lebih berhati-hati dalam memuat naik hantaran dalam laman sosial.

Bagaimanapun, Shima atau nama sebenarnya Nor Ashima Ramli berkata, dia terkejut dan pelik apabila video yang dipadamkan disebarkan semula selepas empat hari.

"Apa niat pihak tidak bertanggungjawab berkongsi video berkenaan tanpa mengetahui perkara sebenar? Adakah mahu membesarkan cerita ini? Tidak sedarkah, mereka yang sebarkan video ini memfitnah dan merosakkan nama serta imej saya. Saya sedih sebab ingat perkara ini sudah selesai, tetapi menjadi tular semula.

Klik untuk gambar besar

"Jadi, saya berbincang dengan peguam untuk mengambil tindakan undang-undang terhadap individu yang menyebarkan fitnah sehingga merosakkan nama. Saya sudah memberi keterangan di Balai Polis Mutiara Damansara berkenaan dua pemilik akaun Twitter dan satu akaun Instagram yang menyebarkan fitnah, baru-baru ini," kata penyanyi Baby Shima.

Shima memberitahu, dia bertindak memadamkan video sebelum tular lagi. Wanita kelahiran Johor Bahru itu berkata, dia terus membuat permohonan maaf secara terbuka atas kesilapan yang tidak disengajakan.

Mengulas tindakan disengajakan bagi mencetuskan kontroversi apabila nama semakin suam-suam kuku, Shima menepis anggapan itu: "Apa dimaksudkan dengan suam-suam kuku? Adakah disebabkan saya kurang tampil di kaca televisyen atau tiada lagu baharu?

"Saya jarang tampil di kaca TV kerana banyak menolak tawaran disebabkan bertindih dengan jadual. Saya juga mempunyai beberapa projek khas sedang berjalan. Tambah lagi, saya tidak mahu terlalu terdedah dengan keadaan COVID-19 yang belum reda, jadi saya haruslah memilih program yang sesuai.

"Saya sudah merakamkan lima single ciptaan dari Ezra Kong, Harry Khalifah dan Pasha Ungu. Bukan senang mahu bekerjasama, syukur sangat mereka sudi menghasilkan lagu buat saya," tuturnya.

Katanya, hingga kini, dia masih bernaung di bawah label terbesar Indonesia, Nagaswara: "Bagaimanapun, saya terpaksa balik ke Malaysia atas arahan kedutaan Malaysia disebabkan COVID-19.

"Saya juga masih banyak menerima undangan di Indonesia, tetapi terpaksa tolak kerana belum boleh merentas negara. Saya menjadi satu-satunya artis Malaysia bernaung di bawah label Indonesia. Apa yang saya lakukan di sini hanyalah projek khas. Jadi, saya dilabel artis suam-suam kuku dari segi apa?," jelasnya.

Mengenai perkembangan kerjaya di Malaysia dan Indonesia, Shima berkata, dia masih menunggu masa untuk pulang ke Indonesia bagi menyiapkan kerja yang lebih setahun terbengkalai.

"Insya-Allah, saya akan balik sejurus sahaja pintu sempadan dibuka. Ketika berada di Malaysia saya proses menyiapkan rakaman lagu baharu," katanya.

Sebelum ini, akibat bergurau tidak kena tempat, Shima menerima kecaman hebat. Tidak sensitif, biadap dan bodoh, itu antara kejian yang dilemparkan terhadapnya apabila memuat naik video reaksi terhadap golongan orang kurang upaya (OKU).

Menerusi video berdurasi 18 saat yang dimuat naik dalam laman sosial, TikTok itu, Shima melakonkan semula aksi tokoh OKU, Zhariff Affandi yang dilahirkan tanpa kedua-dua tangan, hanya menggunakan kaki untuk melakukan tugasan harian.

Dalam video itu, penyanyi lagu 'Pura-Pura Bujang' itu meniru pergerakan Zhariff dalam sesi temubual di kaca televisyen (TV) dengan menggunakan kaki yang memakai stokin. Shima seolah-olah membuat parodi dengan meniru aksi lelaki istimewa menggunakan kaki sebagai bahasa tubuh.

www.myartis.com / Sumber & foto: Berita Harian & Instagram Baby Shima

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RM12.2 JUTA DALAM 4 HARI - SYAMSUL YUSOF LUAH RASA SYUKUR 'MAT KILAU' ATASI 'JURASSIC WORLD', 'TOP GUN MAVERICK'

"Mat Kilau atasi kutipan Jurassic World & Top Gun Maverick. Luar biasa. Ini kebangkitan penonton Malaysia, Singapore & Brunei. Syukur ya Allah. @gscinemas @tgvcinemas," demikianlah tulis pelakon dan pengarah Syamsul Yusof menerusi laman Instagram miliknya.

GSC Cinemas mengumumkan filem 'Mat Kilau' telah mencatat RM12.2 juta pada hari keempat tayangan, semalam, sekali gus mengatasi kutipan filem 'Jurassic World' dan 'Top Gun Maverick' yang turut ditayangkan di Malaysia ketika ini.

Pengarah filem 'Mat Kilau', Syamsul Yusof menganggap kutipan yang dicapai setakat ini adalah luar biasa.

"Melihat kepada senario untuk filem Mat Kilau, kebanyakan ulasan daripada masyarakat yang belum dan sudah menonton mereka memberikan komen dan maklum balas yang sangat positif.

Klik untuk gambar besar

"Saya sangat bersyukur sebagai penulis filem ini juga kerana mereka menerima baik naskhah epik yang mengangkat tokoh Melayu kita iaitu Allahyarham Mat Kilau.

"Jadi ini satu usaha bersama bukan saja saya sebagai pengarah, pelakon, pasukan dan penerbit, tapi juga disokong kuat oleh penonton Malaysia sendiri. Jadi kita sama-sama harus berbangga dengan kejayaan ini dengan kutipan pada saya luar biasa.

"Jadi kalau mengikut komen dan buah mulut orang, Insya-Allah kutipan filem ini akan terus bertambah," ujarnya yang dipetik sebagai kepada Harian Metro.

Tidak hanya dalam kalangan peminat, filem 'Mat Kilau' turut mendapat pujian penggiat filem tanah air seperti Datuk Afdlin Shauki. Filem terbitan Studio Kembara itu menampilkan barisan pelakon hebat seperti Datuk Adi Putra, Beto Kusyairy, Fattah Amin, Yayan Ruhan, Johan As'ari dan ramai lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA MUKA SAFIEY ILLIAS BERNANAH: "MUJURLAH KOS ITU CUMA RM4,000"

"Pada awalnya saya membuat prosedur pemindahan lemak ke wajah dengan kos RM4,000. Namun, dua bulan lepas saya membuang semula dengan empat kali ganda kos pemindahan termasuk lima kali sesi suntikan bagi mencairkan lemak.

"Selepas itu saya mulai berasa pelik sebab seperti ada biji pada pipi sebelah kanan ini. Ia menjadi seperti luka, bengkak dan bernanah. Apabila saya buat pemeriksaan pada doktor pakar, dia pun pelik. Cuma mungkin ia sisa yang tertinggal selepas membuat prosedur itu.

Tidak dapat dipastikan juga sama ada ia sisa lemak atau silikon. Jadi, semalam saya sudah keluarkan nanah itu dan baki sikit lagi," kata usahawan kosmetik, Safiey Illias, 26, mengenai pipinya yang menjadi nanah disebabkan kegagalan prosedur pemindahan lemak yang dibuat pada November tahun lalu.

Klik untuk gambar besar

Safiey atau nama sebenar Mohd Safiuddin Illias berkata, dia berasa seperti ada ketumbuhan kecil pada bahagian pipi kanan. Safiey yang juga penyanyi lagu Syinta Gila berkata, dia sudah serik untuk membuat rawatan kosmetik di tempat yang tidak bertauliah atau mempunyai kepakaran dalam bidang pembedahan kosmetik.

"Nasihat saya, kalau nak buat prosedur atau pembedahan kosmetik pada wajah atau bahagian lain di badan, kena periksa dengan betul. Jangan main buat saja. Tengok apa terjadi pada wajah saya ini. Mujurlah kos ketika buat pemindahan lemak itu cuma RM4,000. Tapi, memberi kesan sampingan pula. Apabila bernanah, memang teruklah," ujarnya.

www.myartis.com / Sumber & foto: Harian Metro & Instagram Safiey Illias

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KENAPA TAKUT KALAU BETUL" - AMYZA AZNAN JELAS SEBAB LANTANG BERSUARA

Mendedahkan dia tidak kisah untuk berkongsi pandangan secara terbuka di media sosial selagi tidak melanggar batas undang-undang, pelakon Amyza Aznan, 43, berkata, dia hanya akan bersuara mengenai sesuatu perkara itu sekiranya difikirkan perlu.

"Kenapa perlu rasa takut kalau perkara itu betul? Jangan sampai kita boleh dikenakan tindakan undang-undang sudahlah. Kalau saya rasa saya perlu bercakap mengenai sesuatu perkara itu, saya akan lakukan. Memang orang akan cakap saya ni lantang sangat di media sosial... Tapi bukan selalu," ujarnya.

Bagaimanapun, Amyza berkata, kelantangannya dalam meluahkan pendapat perlu mempunyai batas dan tidak menyentuh sensitiviti masyarakat. Tambah Amyza, dia juga tidak takut sekiranya digam mana-mana televisyen kerana bertindak sedemikian.

Klik untuk gambar besar

"Lantang kena ada batas... sensitiviti orang kita kena jaga. Kalau tak cakap lepas pun saya rasa umpama sudah digam... lebih baik saya cakap saja. Artis dulu kena banned kalau lakukan kesalahan macam ambil dadah atau gambar bogel tersebar. Sekarang ni tak buat benda itu pun dah rasa digam," katanya.

Amyza merupakan salah seorang selebriti yang dilihat lantang bersuara di media sosial. Ini termasuklah hal berkaitan industri hiburan dan beberapa hal peribadi membabitkan dirinya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NONNY BERENDAM DALAM BESEN PULA - MILA 'MALAS' TEGUR

Nampaknya isu pelakon Nonny Nadirah bertambah hangat lagi apabila kali ini dilihat memuat naik video berendam di dalam besen air sambil berkemban. Video tersebut itu mendapat lebih 700,000 tontonan.

Sebelum ini nama Nonny hangat diperkatakan apabila memuat naik foto berpakaian seksi dengan memakai seluar pendek bersama stokin jarang.

Menerusi entri itu, turut disertakan kapsyen ringkas menulis 'soap' dan Nonny turut mempromosikan akaun Instagram minuman kesihatan @jusmandak_hq.

Bagaimanapun, ruangan komen perkongsian tersebut telah ditutup oleh Nonny sama seperti perkongsian sebelum ini. Sejak minggu lalu, ramai yang tertanya-tanya mengenai penampilan Nonny yang dikenali dengan berhijab dan menutup aurat sejak 2019.

Klik untuk gambar besar

Namun sehingga kini tuan punya badan belum tampil memberi perjelasan mengenai perkara ini.

Sementara itu,, rakan baiknya, penyanyi Mila Jirin menerusi Instagram telah meluahkan rasa kecewa dan sedih dengan apa yang dilakukan oleh Nonny.

Mila berkata dia tidak mahu lagi menegur rakannya itu dan hanya mampu berdoa semoga Allah menjentik hati Nonny untuk kembali je landasan yang betul.

Kata Mila lagi, jika benar rakannya hanya perlukan perhatian bukan begini caranya kerana hanya akan dapat nikmat di dunia tetapi tidak di akhirat.

"Aku tak BODOH nak tegur tanpa betul betul lakukan apa yang perlu di lakukan sebagai sahabat! Takkan lah bodoh aku tak whatsapp…tak call... tak direct bercakap... Kau JANJI kat aku tapi???

"Sebelum aku cakap secara PUBLIC. Ada SEBAB aku LOUD!! Aku tak perlukan PUBLISITI pun seperti mana orang dok kutuk aku.. Aku telan orang maki hamun aku... Aku telan orang kutuk aku asalkan AKU DAPAT BAGITAU PADA 1 DUNIA NI YANG KAU TU ANAK YANG BAIK! SAHABAT YANG BAIK!" katanya lagi.

Kecewa dengan apa yang dilakukan oleh Nonny, Mila berkata mungkin selama ini dia sahaja yang menganggap Nonny sebagai sahabat namun tidak bagi pelakon itu.

www.myartis.com / Sumber & foto: Rotikaya, mStar, Instagram Nonny Nadirah & Mila Jirin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JIKA BERLAKU, SAYA TETAP DOAKAN SEMOGA PERCERAIAN ITU TIDAK TERJADI" - YUSOF HASLAM PUJUK PUTERI SARAH

Umum sedia mengetahui mengenai pelakon Puteri Sarah Liyana dimana dia mengambil keputusan mahu menuntut cerai daripada suaminya, pengarah dan pelakon Syamsul Yusof.

Berhubung hal berkenaan, bapa mentua Puteri Sarah iaitu penerbit popular, Datuk Yusof Haslam mengakui dia ada memujuk menantu itu agar menimbang semula keputusan menfailkan perceraian pada Isnin ini.

Yusof bagaimanapun akur dengan pendirian dibuat Puteri Sarah, Yusof bagaimanapun menaruh harapan agar perceraian anak dan menantunya itu tidak akan berlaku.

"Saya berbincang dengan Puteri Sarah dan memujuknya untuk mempertimbangkan keputusannya itu. Walaupun Puteri Sarah hendak tuntut cerai hinggalah proses perceraian itu berlangsung kerana akan mengambil masa (jika berlaku), saya akan tetap mendoakan semoga perceraian itu tidak terjadi.

Klik untuk gambar besar

"Jika perceraian itu tidak berlaku, saya fikir Syamsul kena banyak buat perubahan dalam hidup kerana hidup ini adalah suatu pengorbanan dan perjuangan," ujarnya.

Sebelum ini, hangat diperkatakan sehingga 'trending' dalam Twitter mengenai pernikahan kedua Syamsul dengan Ira Kazar di Thailand selepas pengarah itu membuat pengakuan serta penjelasan di sebalik kontroversi terjadi.

Untuk makluman, Puteri Sarah dan Syamsul mendirikan rumah tangga pada 8 Mac 2014 dan dikurniakan dua cahaya mata, Syaikul Islam yang berusia lima tahun dan Summayah, tiga tahun.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONGSI VIDEO ULTRASOUND: "AKHIRNYA #BABYA TUNJUK MUKA" - IZREEN

Menerusi sebuah entri di akaun Instagramnya semalam, pelakon Izreen Azminda telah berkongsi sepotong video menunjukkan imbasan ultrasound bakal anaknya.

Izreen yang kini hamil enam bulan seakan-akan memberi bayangan nama anaknya bakal bermula dengan huruf A menerusi hashtag yang dikongsi iaitu #babyA.

"Kejap jer awak dah nak masuk 6 bulan... Akhirnya #babyA nak jugak tunjuk muka," tulisnya ringkas, namun bagaimanapun, Izreen masih lagi menutup ruangan komen di laman Instagramnya.

Dalam pada itu, suaminya, Ude Wahid juga turut berkongs foto Ultrasound menerusi kemas kini terbaru Instagramnya: "Baby belanje senyuman untuk mama dan baba".

Klik untuk gambar besar

Terdahulu, Izreen dan Ude atau nama sebenarnya Muhammad Radzi Abdul Wahid telah mendirikan rumah tangga pada 8 Ogos lalu di Damansara, Petaling Jaya secara tertutup.

Izreen pernah berkahwin dengan seorang jurukamera, Muhammad Riza pada 2012 namun berpisah pada 2014. Pelakon itu dikurniakan seorang anak lelaki, Muhammad Adrian Umar, 5.

Manakala, Ude pernah mendirikan rumah tangga bersama Intan Liana Saleh pada Mac 2013 namun bercerai pada Mac 2018. Hasil perkahwinan mereka dikurniakan dua cahaya mata, Arish Muqri, 4 dan Ariq Murqi, 2 tahun.

www.myartis.com / Sumber & foto: Astro Gempak, Instagram Izreen Azminda & Ude Wahid

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERGEGAS PULANG KE KAMPUNG - ZIZAN MOHON DOAKAN NENEKNYA KEMBALI SIHAT

Menerusi satu entri yang dimuat naik di laman Instagram, pelawak dan pelakon Zizan Razak yang memberitahu neneknya kini dalam keadaan tidak stabil dan mengharapkan doa orang ramai. Zizan, 36, berkata dia dan keluarga bergegas pulang ke Terengganu sebaik sahaja mengetahui berita itu.

"Assalammulaikum buat semua. Dengan rasa rendah diri Zizan ingin memohon semua supaya sama-sama mendoakan kesihatan nenek Zizan kembali sihat seperti sedia kala. Kerana Zizan baru sahaja dapat berita keadaan nenek Zizan tidak berapa stabil.

"Dan sekarang Zizan terpaksa bergegas pulang ke Terengganu. Doa juga perjalanan Zizan dan keluarga selamat pergi dan pulang. Bismillah. Amin Ya Rabbal Alamin," kata Zizan atau nama sebenarnya Mohammad Razizan Abdul Razak.

Pelakon filem 'Abang Long Fadil' itu berkongsi berita tersebut menerusi laman Instagram miliknya pada Sabtu. Bagaimanapun Zizan tidak memberi maklumat lebih lanjut mengenai penyakit yang dialami neneknya. Klik untuk gambar besar

Dalam pada itu, ruang komen di perkongsian tersebut dipenuhi dengan doa daripada netizen dan rakan selebriti antaranya Anuar Zain, Datuk Aznil Nawawi, Ummi Nazeera, Shiha Zikir, Johan dan Nabil Ahmad.

"Walaikumsalam Zizan. Semoga Allah SWT kurniakan kesembuhan buat nenek Zizan... safe journey to Terengganu bro," tulis Anuar Zain. - "Semoga Allah permudahkan segalanya dan memberi kesembuhan pada nenek," komen Johan.

Pelakon Ramona Zamzam turut meluahkan rasa simpati kepada Zizan yang terpaksa bergegas pulang ke kampung dalam keadaan keletihan selepas tamat penggambaran pada malam, Jumaat.

"Kesiannya ya Allah dah la kita habis shoot lambar gila semalam. Lepas itu you terus gerak Terengganu. Semoga nenek you cepat sembuh Zan! Be safe and see you on second episode," katanya.

www.myartis.com / Sumber & foto: mStar & Instagram Zizan Razak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAMA 'DIPETIK' - EIZLAN YUSOF ENGGAN MASUK CAMPUR ISU RAFIENA & ZIZI

Berhubung isu dakwaan pelanggaran kontrak penyanyi Zizi Kirana dengan Datuk Rafiena, nama pelakon Datuk Seri Eizlan Yusof turut 'dipetik'. Eizlan, 50, yang sepatutnya menjadi pengarah drama berkenaan berkata, Rafiena sudah dimaklumkan mengenai hasrat Zizi untuk menutup aurat menjelang Ramadan dan diminta untuk memulakan penggambaran mengikut keselesaan penyanyi itu.

"Memang Rafiena sudah tahu mengenai hasrat Zizi untuk bertudung sebelum masuk bulan puasa, malah saya juga sudah diajukan sama ada boleh melangsaikan penggambaran sebelum Ramadan. Jika diikutkan, memang saya yang seharusnya menjadi pengarah kepada drama terbabit.

"Malah, saya pun sudah berbincang dengan penolong pengarah untuk menyusun jadual penggambaran. Hasil perbincangan berkenaan, penggambaran seharusnya selesai beberapa sebelum masuk bulan Ramadan," jelasnya.

Bagaimanapun, Eizlan enggan mengulas kenapa dia tidak meneruskan tugas sebagai pengarah untuk drama itu. Eizlan berkata, dia hanya tahu mengenai isu itu ketika di peringkat awal saja iaitu ketika dia ditawarkan menjadi pengarah drama itu.

"Saya tak nak komen isu membabitkan pelanggaran kontrak antara Zizi dan Rafiena. Apa yang boleh saya ceritakan hanya berkaitan perancangan awal ketika saya ditawarkan menjadi pengarah drama itu. Saya hanya beritahu perkara yang terjadi saja. Saya tidak mengenali Zizi secara peribadi, manakala Rafiena pula memang kami sudah berkawan lama.

"Saya tak berpihak kepada sesiapa. Selepas saya sudah tak terbabit lagi dengan projek itu, saya tak ambil tahu apa-apa perbincangan yang membabitkan mereka," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA DIDDY AF4 LIHAT ROBERT PATTINSON BERLAKON 'THE BATMAN' DEPAN MATA

"Memang Diddy ada menonton dalam berita yang penggambaran filem 'The Batman' sedang berlangsung di Liverpool tapi biasalah, Diddy kurang minat sikit dengan filem-filem macam tu dan ditambah dengan keadaan Covid-19 di sini sekarang ni lagi malas Diddy nak ke sana.

"Nak dijadikan cerita, minggu lepas lepas habis urusan penting awal pagi di City Centre, Diddy lalu di kawasan yang mereka sedang shooting. Masa tu masih awal pagi dan tak ramai orang yang berkumpul macam yang Diddy tengok dalam berita tu," cerita penyanyi dan pelakon Diddy Hirdy.

Mungkin menjadi kegilaan dan keseronokan ramai jika dapat melihat pelakon yang cukup terkenal dengan filem saga 'The Twilight', Robert Pattinson di depan mata. Apatah lagi pelakon tersebut kini dipilih menjadi Batman, filem superhero adaptasi dari DC Comics dengan judul yang sama.

Diddy yang sedang menyambung pelajarannya di Liverpool turut berkongsi pengalaman di laman Instagram miliknya apabila dia menyaksikan sendiri penggambaran filem 'The Batman'.

Klik untuk gambar besar

Memikirkan ianya satu peluang yang sudah ada di depan mata, Diddy berkata dia turut menjengah set penggambaran tersebut dari luar kawasan yang dibenarkan.

"Paparazzi memang ramai dan sanggup berdiri lama dalam kesejukan cuaca di Liverpool sekarang ni. Diddy pakai phone murah je untuk ambil gambar, untuk kenang-kenangan dan boleh jadi bahan buat adik beradik dan anak-anak buah cemburu.

"Diddy akui memang sangat hebat dan gah cara penggambaran mereka. Daripada peralatan penggambaran, kru, layar hijau yang cukup besar, hinggalah kepada pelakon tambahan yang sangat ramai. Berpadananlah dengan bajet beratus juta," kata Diddy lagi.

Menurut Diddy lagi, dia sempat menyaksikan babak lakonan Robert Pattinson ketika dia berada di situ.

"Kalau ikut apa yang Diddy lihat ketika penggambaran tersebut, filem 'The Batman' seperti digambarkan dalam suasana yang kita sedang lalui sekarang ni, iaitu ketika era pandemik Covid-19.

"Ketika penggambaran berjalan, Robert Pattinson memakai penutup hidung dan mulut, begitu juga dengan pelakon-pelakon lainnya termasuklah pelakon-pelakon tambahan," terang Diddy.

Menurut Diddy lagi, walaupun kini Liverpool berada di dalam keadaan lockdown kembali, penggambaran filem adalah di antara aktiviti yang dibenarkan di sana.

Filem 'The Batman' lakonan Robert Pattinson, Zoë Kravitz, Peter Sarsgaard, Colin Farrell dan ramai lagi diarahkan oleh Matt Reeves dan dijangka ditayangkan pada bulan Mac 2022.

www.myartis.com / Sumber & foto: Astro Gempak & Instagram Diddy Hirdy

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAD INDIGO JATUH CINTA PANDANG PERTAMA DENGAN ASHIRA DI GV7 - BAKAL NIKAH MAC DEPAN

Jatuh cinta pandang pertama... demikianlah halnya dengan ahli kumpulan Indigo, Bad yang sudah lebih 10 tahun menduda itu mengakui terbuka hati untuk berkahwin dengan penyanyi Ashira selepas kedua-duanya terlibat dalam program Gegar Vaganza musim ketujuh (GV7).

Menurut Bad atau nama sebenarnya, Badrul Izhan Yeop Abdullah, 46, dia jatuh hati ketika pertama kali bertentang mata dengan penyanyi yang popular dengan lagu 'Ombak Resah' itu sekitar Oktober tahun lalu.

"Kali pertama berjumpa Ashira, hati saya terus jatuh cinta pandang pertama padanya. Kami mula berkenalan ketika sama-sama menyertai Gegar Vaganza tahun lalu dan daripada situ kami jadi rapat dan saling bertukar nombor telefon.

"Sikap kelakar dan penyayang Ashira merupakan antara sebab saya jadi lagi terpaut hati padanya. Bukan sahaja dengan saya, dengan orang lain pun saya nampak dia seorang yang sangat mengambil berat orang di sekelilingnya," katanya.

Klik untuk gambar besar

Enggan menunggu lama, Bad juga berkata dia sudah bersedia untuk memperisterikan Ashira atau nama sebenarnya, Sharifah Nur Ashira Syed Abdul Aziz, 36 selewat-lewatnya pada Mac ini.

"Saya dah berjumpa dan berbincang dengan ibu bapa Ashira pada bulan Disember lalu untuk membincangkan mengenai pernikahan kami. Kalau boleh saya nak segerakan hal yang wajib dahulu, dalam keadaan negara yang sedang berhadapan dengan pandemik Covid-19, kami tangguhkan dahulu untuk majlis resepsi.

"Kami dah pun hantar borang permohonan nikah secara online dan sekarang tunggu jawapan daripada JAIS (Jabatan Agama Islam Selangor) sekiranya terdapat kekosongan slot pada bulan Mac nanti," ujarnya lagi.

Sementara itu ketika ditanya mengenai penerimaan anaknya, Bad berkata, kedua-dua anaknya menerima baik kehadiran Ashira.

"Alhamdulillah, kedua-dua anak saya mempunyai hubungan yang baik dan rapat dengan Ashira, begitu juga saya dengan anaknya," jelasnya.

Untuk makluman, Bad sebelum ini pernah mendirikan rumah tangga pada 2007 namun bercerai tiga tahun kemudian. Hasil perkahwinan, dia dikurniakan sepasang cahaya mata, Rayyan, 12, dan Rania, 11 tahun.

Manakala Ashira merupakan ibu tunggal dan mempunyai seorang anak lelaki, Megat Shazril Haziq Hadi yang kini berusia 15 tahun.

Nama Ashira sebelum ini hangat diperkatakan selepas dia berkongsi cerita pernah dihalau kerana gagal membayar sewa rumah disebabkan tiada pendapatan. Hal itu berlaku sehari selepas dia mengetahui dirinya layak menyertai program GV7, tahun lalu.

www.myartis.com / Sumber & foto: mStar, Instagram Ashira & Bad Indigo

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIPERSOAL MASUK GEGAR VAGANZA 9 - SHILA AMZAH NAFI SERTAI SEBAB DUIT

"Saya masuk GV9 bukan sebab duit. Ini kerana saya melihat program realiti ini boleh menjadi platform yang sesuai untuk seseorang penyanyi berkarya. Sebelum ini, saya menyertai pertandingan seperti The Masked Singer dan Anugerah Juara Lagu, tetapi kedua-dua pertandingan itu mempunyai konsep berbeza.

"Setiap minggu kita akan cuba menampilkan persembahan terbaik dan mencabar kreativiti sendiri. Sebagai penyanyi, program GV9 membantu saya untuk lebih yakin, sekali gus memberi kepuasan kepada diri sendiri.

"Jika nak cakap takut pada kritikan, saya sudah lalui pelbagai kontroversi. Saya juga tak kisah dikritik dari segi nyanyian kerana lebih baik kritikan soal kerja berbanding peribadi," tutur Shila Amzah yang tampil menjelaskan sebab dia menyertai program realiti Gegar Vaganza musim ke-9 (GV9) selepas menerima kritikan ramai apabila ada yang mengatakan penyanyi itu tidak layak kerana masih aktif menyanyi.

Klik untuk gambar besar

Sebelum ini, pembabitan Shila dikritik apabila ramai yang menganggap penyanyi itu masih muda dan relevan dalam industri muzik apabila baru sahaja menjuarai program The Masked Singer Malaysia musim kedua dan juga sedang mempromosikan single baharu bersama Liza Hanim iaitu 'Bahagiakan Dia'.

Ujar Shila, dia menyertai GV9 kerana mahu perbaiki diri serta menjadikan program itu tempat untuk berkarya. Sudah lali dengan kritikan, Shila berkata dengan menyertai program tersebut sekaligus membantunya untuk meningkatkan keyakinan diri.

Dalam pada itu, Shila mengakui takut dengan penyingkiran namun dia akan tetap bersikap positif jika perjalanannya dalam pertandingan itu terhenti ataupun tewas.

"Selalunya perkara paling saya takut menyertai pertandingan adalah penyingkiran. Jika boleh saya nak elak perkara ini berlaku pada saya. Seandainya tewas saya tetap bangga sebagai peserta paling muda dan bersaing bukan dengan calang-calang penyanyi," ujarnya.

Menurut Shila atau nama sebenarnya Nur Shahila Amir Amzah, dia menganggap setiap anugerah yang diberikan Tuhan kepada setiap hamba-Nya adalah berbeza-beza.

"Saya sentiasa bersyukur dan mengingatkan diri yang anugerah Allah beri ini adalah berbeza-beza. Saya selalu pesan kepada diri saya supaya kekal fokus pada rezeki masing-masing. Apa yang Allah dah berikan pada kita, 'pinggan' kita, lauk kita itu, kita guna sehabis baik," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PANDU GRAB SEMAKIN SELESA, MASIH MAHU BERLAKON" - ADAM SHAHZ

Mengambil keputusan bergelar pemandu Grab sejak setahun lalu, pelakon Adam Shahz mengakui beliau tidak mempunyai sebarang sebab untuk berasa malu.

Ini kerana kata Adam, apa yang dilakukan adalah kerana mencari rezeki halal selain mengisi masa lapang sekiranya tidak mempunyai sebarang komitmen lakonan.

"Sudah setahun lebih saya menjadi pemandu Grab dan Alhamdulillah saya semakin selesa dengan kerja yang saya lakukan.

"Selain ia menambah pendapatan, sekurang-kurangnya saya tidak membuang masa tanpa berbuat apa-apa kalau tiada tawaran berlakon," katanya.

Bercerita lanjut mengenai pengalaman memandu Grab, Adam berkata, seperti mana pemandu lain dia juga tidak terkecuali merasai pelbagai pengalaman termasuk digoda selain ditipu.

Klik untuk gambar besar

Bagaimanapun kata Adam, dia bersyukur setakat ini dia tidak pernah mengalami kejadian mengancam nyawa selain sentiasa berhati-hati terhadap situasi mendatang bahaya kepadanya.

"Digoda itu mungkin biasa tetapi biasanya saya tidak layan... Ditipu pelanggan pun ada juga. Alhamdulillah setakat ini tiada kejadian membimbangkan berlaku.

"Kalau terpaksa saya akan batalkan pesanan pelanggan jika ada sesuatu yang saya rasa tak kena atau ada mereka menggunakan akaun palsu," jelasnya.

Sementara itu, Adam berkata, kerjaya baharunya itu bukan penanda dia akan meninggalkan bidang lakonan kerana ia sekadar pekerjaan sampingan.

Kata Adam, masih banyak perkara yang ingin dicapai sebagai pelakon dan dia memilih bekerja sebagai pemandu Grab kerana tidak terikat dengan sebarang komitmen.

"Saya sayangkan industri dan masih mahu berlakon... Tidak terdetik dihati saya nak meninggalkan industri kerana masih banyak perkara belum saya capai.

"Pernah ada pelanggan saya tawarkan saya kerja apabila tahu saya pernah bekerja sebagai jututera tetapi saya tolak.

"Saya sedar kalau saya ada kerja tetap, memang tidak akan ada masa untuk berlakon selepas ini," ujar bekas suami kepada pelakon Fatin Afeefa.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


FAYE KUSAIRI AKHIRNYA SEMBUH SELEPAS 4 MINGGU DERITA BELL'S PALSY

"My Bell's Palsy Recovery! Alhamdulillah.. a good total of 4 weeks suffered from Bell's Palsy and now dah sihat sepenuhnya! Apa yang saya praktik adalah ubat dan vitaman B12, fisio dan rawatan totok wajah secara consistent.

"Saya tak pergi buat akupuntur dan saya tak makan atau ambil atau pakai benda selain apa yang disarankan doktor," kata pelakon Faye Kusairi yang bersyukur apabila dia akhirnya kini sudah sembuh daripada penyakit Bell's Palsy selepas empat minggu mengalaminya.

Menurut Faye, selain makan ubat yang disarankan doktor oleh doktor, dia mendedahkan menjalani rawatan totok wajah secara kosisten. Berita gembira tersebut dikongsikan oleh Faye menerusi lamam Instagram miliknya.

Klik untuk gambar besar

Melihat pada entri berkenaan, Faye turut memuat naik rakaman video meluahkan rasa gembiranya itu. Entri tersebut mendapat perhatian pengikutnya yang rata-rata kagum dengan semangat Faye untuk cepat sembuh.

Faye mula derita Bell's Palsy ketika dia sedang sarat hamil anak kedunya sehingga selamat bersalin. Untuk makluman, Faye mendirikan rumah tangga dengan pengarah Azmi Hatta pada 8 April 2017 dan dikurniakan dua cahaya mata iaitu Aliff Azmi dan Asha Azmi.

www.myartis.com / Sumber & foto: Astro Gempak & Instagram Faye Kusairi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KECAM DIRINYA SAMBUT HARI NATAL, NOURUL DEPP ENGGAN MAAFKAN: "MERANGKAK LAH KAMU NANTI DI SANA MENCARI AKU"

"Merangkak lah kamu nanti di sana mencari aku... Ini antara contoh yang baik rupanya. Yang memburukkan nama mereka ya g baik bertudung dan juga beribadah. Inilah contoh yang menconteng arang ke muka yang lain ya g benar beramal.

"Dengan kata kata "baik" mengecam orang lain. Sesudahnya tahu kita tidak memaafkan, mula lah nak minta ampun. Dah beribu kali dah cakap. Tidak saya ampunkan. Kita semua ada basic agama. Mengumpat, mengeji itu dilarang. Tapi tetap dibuat.. Itu sebabnya saya tak maafkan.

"Juga untuk menghindarkan semua dari mengata dan mengeji. You can hide behind your screen.. but you cannot run 😈 #marah #keyboardwarriors," itulah tulis penyanyi Nourul Wahab yang enggan memaafkan segelintir netizen yang mengecam serta menabur fitnah susulan dirinya menyambut Hari Krismas bersama ibu bapa mentua.

Nourul memberitahu, dia sudah berulang kali mengingatkan tentang soal mengumpat dan mengeji tetapi masih ada yang melakukan perkara sama membuatkan dia tidak mahu memaafkan mereka yang memfitnahnya.

Klik untuk gambar besar

Berkongsi perkara itu menerusi sebuah hantaran yang dimuat naik di Instagram, penyanyi 'Aku Cinta Aku Rindu' itu turut mendedahkan mesej diterima daripada pengikutnya yang meminta maaf atas kesalahan memberi komen negatif tentang sambutan perayaan berkenaan.

Kata Nourul atau nama sebenarnya Noorulhuda Abdul Wahab, 45, dia menerima banyak mesej serupa selepas memberitahu tidak mahu memaafkan individu mengecam dirinya.

"Assalamualaikum Puan Nurul. Saya mohon maaf kerana komen saya yang mungkin mengguris hati Puan. Saya mendoakan semoga Puan Nurul sentiasa dalam rahmat dan kasih sayangNya selalu. Aamin," tulis netizen.

Sementara itu, di ruangan komen, Nourul sempat membidas perbuatan yang dilakukan netizen dengan menyifatkan mereka sudah terlanjur kata. Ujar Nourul, sepatutnya mereka perlu berdoa terlebih dahulu dan barulah menegur dengan berhemah.

"Dah terlajak baru nak berdoa hahahaha. Orang doa dulu. Baru DM. Tegur. Ni tak. Mengata dulu berjemaah ahhahahhaah," katanya.

Nourul sebelum ini memuat naik hantaran dirinya menyambut perayaan Hari Natal bersama mentua di kediaman mereka di Bali pada Ahad. Hantaran tersebut menerima komen negatif apabila ramai mempersoalkan tindakannya menyambut perayaan tersebut memandangkan dia beragama Islam.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO DUDUK SEBELAH HANS: "PERTEMUAN SANTAI, TIADA YANG SERIUS" - NEELOFA

"Rasanya ramai yang pernah nampak sebelum ini, sama ada di rumah atau di mana-mana lokasi yang saya turut menjemput Hans datang. Ada ketikanya ia majlis keluarga misalnya sambutan hari jadi dan sebagainya.

"Jadi selepas lapan ke sembilan tahun, dia kini bukan sahaja sudah jadi kawan kepada saya, tetapi juga ahli keluarga lainnya, termasuk sepupu. Bahkan ada sesetengah keraian, bukan saya pun yang jemput, kakak saya yang jemput misalnya," kata pelakon, pengacara dan usahawan Noor Neelofa yang menjelaskan kehadiran Datuk Hans Isaac ke majlis ahli keluarganya bukanlah yang pertama kali.

Neelofa berkata demikian selepas beberapa akaun di Instagram yang mulai memuatnaik beberapa momen sambutan hari jadi salah seorang sepupunya, Qalisha Ray di sebuah restoran yang turut merakamkan kehadiran pelakon dan pengerusi FINAS itu pertengahan Julai lalu, ada netizen yang tidak lekang bercerita mengenainya.

Malah, pengacara program 'MeleTop' itu juga tidak menafikan ada peminat yang sedia tahu mengenai perkara tersebut: "Malam itu (sambutan hari jadi Qalisya), ia secara kebetulan dan bukan dirancang pun. Kami bertemu di sebuah restoran. Dia hadir dan sepupu saya pun datang, termasuk rakan dan ahli keluarga lain.

Klik untuk gambar besar

"Ia pertemuan santai, tiada apa pun yang serius sebab masing-masing sudah mengenali. Hans juga turut kenali pakcik dan sepupu saya. Kadang-kadang mereka berjumpa tanpa saya pun. Dah boleh masuk geng," tambah Neelofa.

Ditanya mengenai dirinya yang dirakam duduk bersebelahan dengan bintang 'Cuci' itu, Neelofa turut mendedahkan situasi sebenar: "Cuma selalunya dia tak akan duduk sebelah saya, lazimnya dia akan duduk tempat lain. Bila saya sampai, kami berempat yang sampai dulu dan kami duduklah berdekatan. Jadi ia bukan dirancang.

"Malah masa sambutan hari jadi ibu saya sebelum ini pun, Nabila yang jemput, bukan saya. Malah kalau dia datang sekali pun, dia tidaklah lepak dengan saya. Dia akan banyak luang masa dengan ahli keluarga yang lain," akhiri Neelofa memberikan penjelasan.

www.myartis.com / Sumber, foto & video: Media Hiburan & Instagram @lofa.world

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SOAL AURAT: "TUTUP BUKAN SEKADAR TUDUNG, BANYAK...." - VANIDAH

Pelakon Vanidah Imran yang sering disoal netizen berkaitan dengan dirinya bilakah akan berhijab dan menutup aurat itu akhirnya bersuara berkenaan isu tersebut.

Kisahnya bermula apabila Vanidah berkongsi video 'repost' daripada penyanyi Nourul Wahab berkaitan dengan soal warna kulit, bagaimanapun, lain pula yang dilihat netizen.

"Tapai kalau semua dah cantik tak tutup aurat pun masih lagi cantik kak, nak lagi cantik tutup aurat InsyaAllah segala-galanya akan jadi lebih baik cantik.

"Sebab nabi dah bagitahu akhir zaman banyak wanita yang tak tutup aurat dan ada jugak golongan wanita yang tutup aurat tapi hakikatnya berbogel.

Klik untuk gambar besar

"Nasihat untuk semua dan diri sendiri juga, sama-sama kita saling mengingati kerana Islam itu cukup sempurna," tulis individu tersebut di ruangan komen.

Susulan itu, Vanidah telah membalas komen individu tersebut: Ya betul, tapi menutup aurat bukan hanya sekadar pakai tudung... banyak faktor lain yang perlu berubah, perlu dijaga. Semua itu proses dalam menjadi hambanya yang lebih baik. Slowly but surely. InsyaAllah".

Berikutan itu, ada juga beberapa netizen yang memberikan pandangan mereka mengenai isu tersebut dan semuanya dibalas baik oleh pelakon filem 'Mami Jarum' itu.

Apa-apapun, memang wajib seorang wanita Islam menutup aurat tetapi kita tidak boleh paksa orang untuk berubah dalam sekelip mata. Biarlah ia dilakukan dengan ikhlas agar dapat terus beristiqamah. Doakan yang baik-baik sahaja buat Vanidah.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO - BILA DSV HADIAHKAN CIK B BUKU NOTA BERHARGA RM3,000

Amboiii... beruntungnya jadi Cik B... Iyelah tahun lalu, ibunya, usahawan kosmetik, Datuk Seri Vida (DSV) menghadiahkannya sebuah kereta mewah, Mercedez Benz CLK berharga setengah juta.

Terkini, Cik B yang baru berusia 13 tahun  dan baru saja memasuki sesi persekolahan 2019 itu menerima kejutan apabila ibunya itu sekali lagi menghadiahkannya dan kali ini sebuah buku nota jenama mewah, Louis Vuitton berharga RM3,000.

Kata DSV, hadiah tersebut diberikan memandangkan anak perempuannya itu rajin ke sekolah. Diruangan komen rata-rata netizen cemburu dengan kehidupan Cik B yang hidup serba mewah dan tidak kurang juga ada yang mengatakan Cik B sangat bertuah kerana mempunyai ibu yang penyanyang.

Klik untuk gambar besar

Namun, sudah tentu ada saja komen negatif netizen yang menyifatkan pembelian buku tersebut hanya satu pembaziran dan lebih baik digunakan untuk membantu orang susah. Ada juga segelintir netizen mendakwa tindakan Vida itu seperti mahu menunjuk-nunjuk.

Bagaimanapun, ada yang memepertahankan Vida dengan mengatakan tiada salahnya jika mampu dan lagipun duitnya itu digunakan untuk melabur kepada anak-anak.

www.myartis.com / Sumber: Astro Gempak & Instagram Datuk Seri Vida

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PEMINAT TAK CAKAP ATAU TANYA... MEREKA HORMATI SAYA & KEPUTUSAN" - FATHIA

"Setakat ini, saya berjumpa peminat di luar, mereka tak pernah bercakap atau bertanyakan saya mengenai hal peribadi seperti buka hijab dan sebagainya. Mereka menghormati saya dan keputusan yang saya lakukan. Mungkin ada netizen yang bercakap buruk tetapi saya tak boleh elak.

"Saya banyak belajar dari pengalaman dan kesilapan yang saya lakukan, jadi saya mahu menjadi lebih serius dalam bidang hiburan selepas ini," kata pelakon Fathia Latiff yang kini muncul dengan penampilan baru selepas melalui beberapa episod kontroversi.

Enggan menoleh ke belakang lagi, Fathia bersyukur peminat di luar sana menerima kehadirannya dengan baik. Tambah pelakon drama bersiri 'Ariana Rose' ini, sukar untuk dia mendedahkan sebab spesifik mengapa dia memilih untuk tidak lagi bertudung.

"Sangat sukar untuk saya jelaskan mengenai perkara peribadi yang terjadi dalam hidup saya. Mengenai sebab sebenar saya buka tudung, saya rasakan lebih baik saya simpan untuk diri saya sendiri. Ada perlunya saya menyimpan perkara itu dan tidak diceritakan kepada orang lain. Saya memohon doa yang baik-baik dari semua orang," katanya yang bakal muncul dengan single terbaru yang berjudul 'Jika Aku Tahu' tidak lama lagi.

Klik untuk gambar besar

www.myartis.com / Sumber & foto: Astro Gempak & Instagram Fathia Latiff

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEADAAN M DAUD KILAU KINI SEMAKIN PULIH

Penyanyi yang dikenali sebagai Raja Gelek iaitu Datuk M. Daud Kilau, 77, yang terlantar di Hospital Teluk Intan (HTI) sejak Ahad lalu akibat komplikasi membuang air kecil, kini beransur pulih.

Pemilik nama sebenar Muhammad Daud Kilau kini menunjukkan reaksi positif malah tidak sabar mahu bertemu peminatnya di seluruh negara.

"Saya meminta semua rakyat Malaysia, peminat dan juga rakan seangkatan saya di seluruh negara mendoakan kesihatan saya serta yakin dan percaya boleh menghiburkan peminat saya semula yang ada di seluruh negara.

"Saya juga diberi layanan terbaik oleh pihak hospital. Saya tidak mahu mengalah selagi kudrat saya ada untuk menghiburkan peminat," ujarnya dipetik sebagai berkata.

Sementara itu, anak lelakinya, Ahmad Zaini, 44, berkata bapanya dimasukkan ke wad selepas mengadu sukar untuk membuang air kecil. Katanya, bapanya juga mengalami penyakit kencing manis dan sedikit masalah buah pinggang.

"Selepas mengadu masalah itu kami membawa ayah ke HTI untuk rawatan namun beliau dimasukkan ke wad untuk membolehkan pemeriksaan rapi dibuat.

"Sebenarnya beliau tidak mahu dimasukkan ke wad untuk rawatan kerana sudah berjanji bertemu peminat pada konsert Fiesta Bagan Datoh yang dijadualkan pada hari yang sama dia dimasukkan ke wad.

"Kami sekeluarga tahu ayah sangat kecewa kerana tidak dapat membuat persembahan di fiesta itu namun beliau akur dan mendengar nasihat kami," jelasnya.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PERKAHWINAN 'EMAS' - WAN MAIMUNAH SELAMAT NIKAH

Usia bukan penentu kebahagiaan rumah tangga. Malah dalam usia emas sekalipun seseorang itu mampu mengecap bahagia sekiranya kasih sayang yang disemai itu tulus tanpa mengira darjat.

Artikel terdahulu:

USIA 60 TAHUN - WAN MAIMUNAH NIKAH 13 DISEMBER INI

Dan semalam, Wan Maimunah Wan Abdul Aziz, 60, telah selamat bernikah pada jam 8.30 malam dengan Makpol Saimon, 53, tanpa sebarang mas kahwin berbentuk wang ringgit. Cukup dengan membimbing ke jalan Allah SWT sahaja.

Mereka berdua dinikahkan oleh Penolong Pengarah Bahagian Pentadbiran Undang-undang Syariah, Jabatan Agama Johor, Makhadzir Abdan di Tropical Inn, Johor. Wan Maimunah berwalikan adiknya, Wan Hamzah selamat menjadi isteri Makpol dengan hanya sekali lafaz.

“Ibu bersyukur kerana di usia begini masih ada yang sudi menjadi teman hidup untuk ibu menumpang kasih. Ibu juga tidak mengharapkan wang ringgit dan harta harta dunia kerana ia tidak akan kekal.

Klik gambar untuk imej besar...

“Diberi wang berpuluh ribu sekalipun ia akan pupus, tetapi tunjuk ajar ke jalan ALLAH itu akan kekal hingga ke akhir hayat. Ibu juga berterima kasih kepada semua yang mendoakan kebahagiaan ibu bersama suami,” ujar Wan Maimunah sebagai berkata.

"Saya tidak menghalang isteri saya untuk terus aktif dalam bidang seni malah menyerahkan kepadanya untuk membuat pilihan.

“Pada saya, ianya telah tertulis oleh ALLAH untuk kami bertemu dan menjadi pasangan suami isteri, seperti juga pasangan lain kami berdua turut berharap supaya perkahwinan ini kekal hingga ke akhir hayat,” kata Makpol pula.

Tahniah diucapkan!


"KALAU BAKAL MENANTU BERI HANTARAN RM1 PUN SAYA TERIMA" - A AIDA LUAH RASA SYUKUR ANAK SULUNG BAKAL BERNIKAH

Penerbit sensasi, Datuk A Aida atau nama sebenar, Zaidah Awang, meluahkan rasa syukur jodoh anak sulungnya, Wan Az Aleesa, 27, telah terlebih dahulu hadir dalam hidup apabila bakal menamatkan zaman bujang dengan seorang juruterbang bernama Zain Azrai Abdul Aziz.

"Alhamdulillah, nampaknya jodoh Aleesa sudah sampai dan ada yang masuk merisik Aleesa, bulan lalu. Aleesa dan Zain sudah lapan tahun bercinta, tetapi biasalah hubungan putus bersambung semula. Bila saya dapat tahu mereka kembali bercinta, saya minta Aleesa bawa teman lelakinya ke majlis sambutan ulang tahun kelahirannya.

"Secara bergurau saya bertanya kepada Zain bila nak masuk meminang. Tiba-tiba, Zain melahirkan hasrat mahu menyunting Aleesa untuk dijadikan isteri. Masa itu perasaan saya jadi sebak dan sempat toleh ke belakang. Ini kerana saya tidak mahu Zain melihat saya menangis mendengar luahannya itu.

"Aleesa akan menyambung pengajiannya di sebuah universiti di Bogor dalam jurusan veterinar selama empat tahun mulai tahun depan. Sebaik sahaja saya maklumkan perkara itu, Zain bersedia memikul tanggungjawab dan mahu menjaga Aleesa di Bogor. Sekali lagi air mata saya menitis mendengar pengakuan ikhlas Zain," ujarnya yang memberitahu, pada awalnya dia agak berat hati 'melepaskan' Aleesa sambung pengajiannya ke luar negara.

Klik untuk gambar besar

"Selepas berbincang dengan ahli keluarga lain, saya bersetuju untuk menyatukan mereka. Insya-Allah. majlis pertunangan akan diadakan pada 20 Mei ini, manakala majlis akad nikah pula 15 Julai depan. Dua majlis itu diadakan di kediaman saya di Janda Baik, Pahang," katanya yang menyerahkan segala keputusan termasuk soal wang hantaran kepada Aleesa.

"Masa keluarga Zain datang merisik tempoh hari, saya memang tidak bertanya langsung soal wang hantaran. Duit saya sudah ada. Saya cuma mahukan seseorang yang boleh membahagiakan anak saya. Kalau bakal menantu beri hantaran RM1 pun saya terima," ungkap Aida jujur.

Sementara itu, bapa kepada Aleesa iaitu penyanyi Ameng Spring turut memberi restu kepada anak gadisnya ini untuk mendirikan rumah tangga. Untuk makulman, Aleesa dan seorang lagi anak perempuan, Wan Az Evanatassha adalah anak Ameng hasil perkongsian hidup bersama A Aida.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAJLIS SANDING - FATTAH & FAZURA PILIH 25 FEBRUARI INI

Majlis sanding bagi pasangan selebriti, Fattah Amin, 27, dan Nur Fazura, 34, Sharifuddin akan diadakan tiga bulan selepas nikah iaitu pada 25 Februari ini.

Pasangan pelakon drama bersiri 'Hero Seorang Cinderella' itu memilih bulan yang sering dikaitkan dengan cinta iaitu Februari untuk meraikan hari bersejarah mereka bertempat di sebuah hotel terkemuka di ibu negara.

Pasangan terbabit selamat melangsungkan pernikahan dalam majlis tertutup yang diadakan di sebuah hotel terkenal, di ibu negara, 27 November lalu.

Fazura sah bergelar isteri kepada Bintang Paling Popular, Anugerah Bintang Popular BH 3.0, itu hanya dengan sekali lafaz sekitar jam 9.50 malam.

Kronologi kisah cinta Fattah dan Fazura bermula apabila kedua-duanya membintangi drama bersiri popular itu sehingga membuatkan peminat mencipta gabungan nama berserta tanda pagar #Fattzura.

Klik untuk gambar besar

Kehadiran Fattah pada acara pertunjukan fesyen House of Doll milik Fazura sambil memberi jambangan bunga di atas pentas serta menghadiahkan 500 kuntuman mawar ketika sambutan ulang tahun penyanyi 'Sayangi Dirimu' itu, September lalu, menguatkan lagi desas-desus mereka sememangnya bercinta.

Ketika mengerjakan umrah pada 15 hingga 23 November lalu, pelbagai spekulasi mengenai ikatan sebenar pasangan ini timbul, sekaligus ada yang mengatakan mereka sudah bernikah ketika berada di Tanah Suci Makkah.

Enggan terus berteka-teki, Fattah dan Fazura meleraikan tanda-tanya itu dengan memaklumkan mereka sudah mengikat tali pertunangan pada 13 November.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PESAWAT MUNCUL DENGAN MV 'MENJELANG SYAWAL'

Bersempena menyambut hari raya yang bakal menjelang, Kumpulan PESAWAT turut tidak mahu ketinggalan dan telah melancarkan muzik video bagi lagu raya mereka yang berjudul ‘Menjelang Syawal’.

Ia diarahkan oleh Razaisyam Rashid yang pernah turut terlibat dalam menerbitkan muzik video pertama kumpulan tersebut iaitu ‘Mirage’. Muzik video terbaru ini mengambil konsep filem pendek di mana jalan ceritanya telah diadaptasi dan diolah semula dari sebuah buku berjudul “Sepucuk pistol di dalam laci” nukilan Hadi M.Nor dan Sufian Abas.

Klik untuk imej besar...

Muzik video kali ini mengisahkan perseteruan antara dua kumpulan gangster iaitu Geng Punai dan Geng Garuda dalam menakluk kawasan di Bandaraya Kuala Lumpur. Selain menampilkan anggota band itu sendiri sebagai ahli Geng Punai, Adibah Noor turut diundang melakonkan watak Kak Pah, Rom Mohd Nor sebagai Ketua Geng Garuda dan vokalis band Couple iaitu Aidil Rusli.

Untuk makluman, PESAWAT dianggotai oleh Jipie (vokal/gitar), Mann (bass), Kudux (drums), NizamCamel (gitar) dan Danial (synthesizer).

Untuk lebih jelas, saksikan muzik video ‘Menjelang Syawal’
di: www.youtube.com/pesawatube.


SITI NURHALIZA RINDUI KAABAH...

"Kehidupan saya tidak akan lengkap jika saya tidak menunaikan umrah setiap kali menjelangnya bulan Ramadan," demikian pengakuan Datuk Siti Nurhaliza Tarudin ketika majlis doa selamat dan berbuka puasa anjuran SimplySiti di Masjid Wilayah Persekutuan, Kuala Lumpur.
 Tambah Siti, dia mula merindui Mekah selepas kali pertama menjejakkan kaki pada tahun 1997 kerana merasakan banyak ketenangan dapat diperoleh apabila melakukan umrah.
 “Saya rasa bulan Ramadan saya seperti tidak lengkap jika tidak ke sana (Mekah) Saya merasai suasana yang berbeza setiap kali berada di sana pada bulan yang berbeza. Tetapi pahala lebih berganda jika kita mengerjakan ibadat pada bulan Ramadan berbanding bulan biasa,” kata Siti dipetik sebagai berkata.
 “Saya rasakan perkahwinan yang dibina sejak lima tahun lalu seperti cepat sahaja berlalu. Saya sentiasa bersyukur dengan apa yang dilalui dan berusaha memperbaiki diri untuk menjadi menunaikan tanggungjawab sebagai isteri dengan baik.
 “Majlis pada hari ini (Selasa) mengimbau semula kenangan saya ketika dinikahkan dengan suami di masjid ini. Biasanya saya mengadakan majlis berbuka puasa di hotel tetapi kali ini saya rasa lebih sempurna diadakan di masjid.
 “Saya juga mengambil berkat sempena bulan Ramadan ini untuk berkongsi rezeki SimplySiti dengan anak-anak yatim dan orang lain dengan harapan semoga perniagaan ini terus berjaya dan diberkati Allah,” ujarnya lagi.
  Klik untuk imej besar...        Photo kredit: khyree dan uwekk @ bodct    .


DALAM MEMBIMBING ISTERI - HAZAMA TIDAK TERLALU MEMAKSA

Penyanyi Hazama yang bergelar suami pada 15 Januari lalu memberitahu bahawa dia mendidik isterinya, Genervie Kam yang bergelar mualaf dengan teknik teladan mengikut sesuatu situasi dan tidak terlalu memaksanya untuk memahami apa yang dituntut oleh agama Islam.

Walaupun sibuk dengan kerja dalam bidang muzik, ia tidak bermakna Hazama mengabaikan tanggungjawabnya sebagai suami, sekali gus membimbing isterinya.

Klik untuk gambar besar

"Alhamdulillah, kini kami melangkah ke fasa baru dalam kehidupan dan semuanya berjalan lancar. Dia adalah wanita yang baik dan saya juga turut menjalankan tanggungjawab sebagai pembimbingnya.

"Bila ada sesuatu situasi, lebih mudah untuk saya memberikan contoh dan teladan kepadanya. Kalau sekadar bercakap dan bercerita, mungkin sukar untuk dia faham.

"Contohnya, apabila berlaku sesuatu situasi, saya akan kaitkan dengan contoh yang berkaitan dengan agama. Dia lebih mudah faham dengan cara begitu kerana dia nampak sendiri pengajaran daripada apa yang berlaku," kata penyanyi Hazama.

Berbicara mengenai perancangan mereka untuk berbulan madu, Hazama akui ia bukanlah satu perkara yang begitu penting buat mereka. Buat Hazama, beliau tidak terlalu memikirkan tempat istimewa untuk beliau dan Genervie meluangkan masa bersama.

Dalam mendidik seseorang tentang agama terutama sekali mualaf haruslah dilakukan tanpa paksaan ataupun terburu-buru. Biarlah mereka memahami setiap perkara didalam Islam perlahan-lahan agar betul-betul mendalami apa yang dituntut dalam agama.

Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SHARNAAZ: "IM JUST A VISITOR AS THEY WISH BUT I WILL FIGHT... DONT FORGET ME BOY"

Baru-baru ini, Sharnaaz Ahmad yang sering berkongsikan isi hatinya di media sosial itu sekali lagi berkongsi status yang menjadi perhatian netizen apabila pelakon itu mengharapkan anaknya, Jebat Jayden tidak akan melupakannya.

Menerusi status itu juga, Sharnaaz memberitahu ketika ini dia hanya boleh melawat Jebat seperti yang diminta oleh pihak sebelah sana. Bagaimanapun, Sharnaaz berkata dia tidak akan mengalah dan akan mendapatkan haknya kembali sebagai seorang bapa.

"Things i cant change in the pass is my marriage, but things i sure can is you my boy.. Im just a visitor as they wish, but I will fight, till my last breath.. I got your back my son.. tak sebesar zarah mereka itu penting antara kita berdua. Dont forget me boy @jebatjayden," kata Sharnaaz.

Klik untuk gambar besar

Perkongsian Sharnaaz itu mengundang rasa sayu dikalangan netizen, malah ada yang rasa kasihan di atas apa yang menimpa pelakon itu. Tidak kurang juga ada yang meminta pasangan tersebut berbaik demi anak seperti yang dilakukan oleh Fizo Omar dan Mawar Karim.

Terdahulu, Sharnaaz meluahkan rasa sedih apabila terlepas melihat perkembangan terkini anaknya, Jebat Jayden. Menurut Sharnaaz, dia tidak dapat melihat proses Jebat belajar berjalan depan matanya sendiri. Kemelut rumah tangga Sharnaaz dan isterinya, Noor Nabila masih tiada kesudahan lagi sejak beberapa bulan lalu. Terbaru, kes pasangan tersebut masih lagi berlanjutan dan diperintah untuk jalani proses timbang tara.

www.myartis.com / Sumber & foto: CARI Forum & Instagram Sharnaaz Ahmad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - INILAH WAJAH PUTRI SARA SEFHIA, BABY ELLY MAZLEIN

"Assalamualaikum semua.. Nama sy Putri Sara Sefhia. I'm still not well.. Pray for me, ok. Tq everyone.. Have a good day," kata Elly Mazlein yang akhirnya sudah bersedia mendedahkan wajah babynya pada umum.

Bagaimanapun, babynya Putri Sara masih dalam keadaan tidak sihat kerana menghidapi demam kuning atau Jaundice.

Jom tengok wajah baby Putri Sara termasuk istana Elly dan keluarganya.

ISTANA ELLY & KELUARGA

Foto: Elly IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


PROVOKASI & FITNAH ISU 'PERSENDA' BINTANG KPOP - JANNA NICK BERSUMPAH, LAPOR POLIS

Gara-gara sebuah video mendakwa Janna Nick dan Sharifah Sakinah mempersendakan pemergian bintang Kpop iaitu Jonghyun tiga tahun lalu, kedua-dua pelakon ini telah menjadi trending di Twitter.
Isu tersebut dibangkitkan kembali oleh peminat K-Pop apabila Janna didakwa tidak menghormati kematian bintang itu kerana bergelak ketawa selepas diusik Sharifah Sakinah dalam video tersebut.

Enggan memanjangkan isu tersebut, Janna bagaimanapun telah memohon maaf jika ada meyinggung perasaan mana-mana pihak meskipun merasakan dirinya difitnah.

Tampil menjelaskan apa yang berlaku ketika tiga tahun lalu, Janna berkata dia langsung tidak tahu tentang maksud sebenar gurauan Sakinah dan hanya ketawa kerana pelakon itu suka bergurau.

Klik untuk gambar besar

"Sekarang ni macam mana! Korang dah fitnah saya, korang expect saya nak minta maaf. Disebabkan saya tak suka layan benda-benda ni, tak apalah saya minta maaf walaupun saya tak puas hati.

"Saya minta maaf kepada adik-adik peminat si mati, peminat fanatik K-Pop, saya minta maaf sekiranya saya tercuit dan perkara itu buatkan awak terasa, saya minta maaf.

"Jujur demi Allah, saya tak tahu menahu pasal video artis K-Pop itu. Saya tak tahu pun Sakinah rakam video itu tuju untuk dia, saya tak tahu langsung, hanya gelak sahaja dalam video itu.

"Tapi kalau perkara ini diperbesarkan sampai melibatkan emak saya, perkara ini dah tak kelakar jadi saya nak bagitahu saya sumpah demi Allah, saya tak tahu," jelasnya.

Menerusi video dikongsikan di Instagram, Janna turut memegang kitab suci Al-Quran ketika membuat penjelasan tersebut. Dalam pada itu, Janna turut menyifatkan bahasa digunakan oleh segelintir peminat K-Pop agak kasar.

"Bahasa peminat K-Pop ni terlalu kasar, terlalu kesat, untuk saya, segala kritikan kalau orang kutuk lakonan saya tak bagus saya menyanyi tak sedap saya boleh terima. Kalau orang nak cakap arahan saya tak bagus pun saya boleh terima," tuturnya.

Namun isu berkenaan tidak habis di situ apabila Janna dikatakan masih menerima provokasi daripada peminat Kpop yang tidak berpuas hati.

Malah nama Janna juga trending di media sosial dengan hashtag #jannanickisgoingtojailparty. Dalam pada itu, Janna difahamkan telah membuat laporan polis terhadap beberapa akaun yang didakwa mencetuskan provokasi dan fitnah terhadapnya.

"Semoga dipermudahkan urusan bagi mengenal pasti semua akaun yang mencetuskan provokasi dan membuat fitnah terhadap saya. Segala screenshot telah diambil oleh pihak berkuasa dan tindakan undang-undang atas jenayah siber akan dilakukan terhadap yang terlibat," katanya.

Terbaru, akaun Instagram dan Twitter pelakon 'Melastik Ke Hatimu' ini dikatakan sudah 'tiada'. Setakat ini tidak dapat dipastikan sama ada akaun tersebut telah dinyahaktif pelakon ini sendiri atau lenyap hasil aduan yang dibuat peminat-peminat yang masih marah.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DIA SENDIRI MAHU KELUAR... BARANG ARWAH, SEMUANYA DIBAWA" - ALI BERSUMPAH

Adik kepada Allahyarham Abam Bocey iaitu Ali Puteh baru-baru ini hangat diperkatakan sejak dia memuat naik status berbaur hinaan terhadap balu abangnya, Noor Hidayah berkaitan harta sekaligus menimbulkan kemarahan netizen.

Difahamkan, perkara itu berpunca daripada temubual usahawan kosmestik Datuk Seri Aliff Syukri yang bertanyakan soalan tidak sepatutnya kepada balu Abam serta bersifat provokasi berkaitan harta peninggalan arwah suaminya.

Ramai menantikan penjelasan Ali Puteh susulan kenyataannya menggelar kakak iparnya 'binatang'. Akhirnya Ali tampil menjelaskan perkara sebenar serta memohon maaf terlebih dahulu di atas ketelanjurannya itu.

Berang dengan kenyataan yang dikeluarkan balu arwah Abam, Ali tampil memberikan penjelasan dan meminta agar semua tidak hanya mendengar kenyataan daripada sebelah pihak sahaja. Kenyataan ini dikeluarkan menerusi temubual berdurasi hampir 30 minit di laman Instagram Official Riax.

Jelas Ali, kenyataan yang didakwa Hidayah boleh menimbulkan fitnah sehingga dia dan keluarga dicemuh dan dituduh ingin membolot harta arwah abangnya: "Yang membangkitkan kemarahan saya adalah, sampai saya dihina. Kalau nak pergi berikan sumbangan, silakan. Tapi, bila balu arwah bercerita perkara yang tidak sepatutnya, itu menimbulkan fitnah sehingga ada yang menganggap saya dan keluarga ingin membolot harta arwah.

Klik untuk gambar besar

"Jangan dengar daripada sebelah pihak untuk elak fitnah berlaku. Ketika video temubual itu tular, saya sendiri pun tak tahu. Jadi, bila saya periksa, kami sekeluarga mendapat cemuhan. Itu sebabnya saya keluarkan perkataan (kasar) sebegitu. Kalau orang luar tahu perkara sebenar yang berlaku, mesti mereka akan lebih marah daripada saya," ujarnya.

Pelawak ini turut menjelaskan mereka sekeluarga telah duduk berbincang dan memutuskan dia bertanggungjawab menguruskan harta pusaka arwah untuk difaraidkan Pada masa sama, Ali berkata telefon bimbit dan dompet arwah diambil untuk menguruskan segala hal berkaitan kerja serta hutangnya. Ujarnya, sebelum ini dia yang menguruskan hal kerja abangnya dan dia jugalah pembantu peribadi arwah.

Jelas Ali lagi, apabila selesai segala urusan telefon tersebut akan diserahkan kepada balu arwah. Ujarnya, segala urusan berkenaan harta arwah sudah dimaklumkan kepada kakak iparnya dan turut dipersetujui: "Sejak hari kedua selepas arwah meninggal dunia, saya dah berbincang dengan isterinya untuk saya menguruskan hal-hal penting dan yang paling utama adalah mengenai hutang.

"Untuk isu telefon bimbit, saya yang menguruskan abang saya sebelum ini. Tujuan saya meminta telefon bimbit itu adalah kerana saya tahu banyak perkara berkaitan kerjanya ada di situ. Di situ juga saya dapat periksa kalau-kalau arwah ada sebarang hutang yang perlu dilangsaikan. Saya dan keluarga tak perlukan pun telefon itu kerana masing-masing, arwah dah belikan telefon bimbit.

"Bila dicerita bahawa kami mengambil dompet milik Abam daripadanya, ia umpama satu benda besar. Sebenarnya, saya terima panggilan daripada seorang sahabat yang inginkan maklumat mengenai nombor keahlian Persatuan Seniman yang dianggotainya untuk menguruskan khairat kematian.

"Bila saya terima dompet itu, yang ada cuma kad-kad biasa, tanpa wang dan juga kad-kad bank. Jadi, bila saya tanya kepadanya, dia cakap tak ada duit dan arwah tak ada tinggalkan apa-apa. Mustahil kerana saya bersama arwah selama 31 tahun dan saya tahu abang saya memang sentiasa akan ada duit bersamanya. Saya pesan kepadanya, kalau termakan duit itu, itu kesilapan kerana belum faraid apa-apa.

"Dia juga pegang kad bank arwah. Saya tanya kenapa dia buat begitu sedangkan kita dah berbincang untuk saya uruskan semuanya. Kalau dia takut saya ambil duit dari akaun arwah, tak ada gunanya sebab kalau seseorang sudah meninggal, akaunnya akan disekat. Saya cuma nak kumpul semuanya untuk tujuan faraid," jelasnya.

Dalam pada itu, Ali menafikan dakwaan kereta tidak boleh diambil kerana sudah menjelaskan status dua kenderaan milik arwah kepada Hidayah. Terkilan apabila dituduh mengambil kereta arwah, jelas Ali kereta tersebut merupakan hutang arwah dan balu boleh mengambilnya andai mampu membayar bulanan di bank.

"Arwah ada dua kereta iaitu Toyota Vellfire dan Perodua Myvi. Vellfire itu saya dan arwah yang susun dan beli. Bila dia meninggal dunia, itu adalah hutang. Saya dah terangkan kepada isterinya mengenai amaun bayaran bulanan dan sekiranya dia mampu, dia boleh menyambung bayar.

"Saya pun dah ada banyak kereta. Buat apa saya nak ambil kereta itu? Satu lagi kereta adalah MyVi yang disambung bayar oleh arwah daripada pakcik kami. Sebelum arwah meninggal, dia ada meminta pakcik saya untuk kirakan berapa jumlah baki hutang.

"Dia juga meminta supaya bila dah selesai bayar, dia nak tukarkan nama pemilikan MyVi itu kepada isterinya. Benda itu pun saya dah terangkan kepada isterinya. Tapi, sementara itu saya yang bertanggungjawab menyusun semuanya supaya lebih mudah urusan selepas ini," katanya.

Ali turut menafikan dakwaan Hidayah terpaksa membawa anak ke klinik menaiki Grab kerana dihalang menggunakan kereta: "Hari keempat, dia bersama kedua ibu bapanya masih berada di rumah arwah bersama ibu saya. Saya pun berada di situ untuk menjaga ibu saya. Mustahil ada isu untuk membawa anak ke klinik kerana ibu saya yang memintanya membawa anak ke klinik kerana demam.

"Jadi, pemandu arwah membawa ibu saya dan anak arwah ke klinik dengan menaiki MyVi. Dari mana datangnya cerita dia terpaksa membawa anak ke klinik menaiki Grab? Mustahil saya tak izinkan dia bawa kereta," tuturnya.

Mendakwa dihalau sehelai sepinggang, tegas Ali apa signifikan sehelai sepinggang andai kesemua barangan peribadi arwah bernilai ribuan ringgit turut dibawa keluar. Jelas Ali, kakak iparnya membuat keputusan untuk keluar pada hari keenam arwah abangnya meninggal dunia.

"Dia sendiri yang nak keluar dari rumah. Kalau mengikut hukum, tempoh edah adalah selama empat bulan 10 hari. Tapi, pada hari keenam, dia ambil keputusan untuk keluar bersama keluarganya. Saya beritahu dia bahawa esok adalah hari ketujuh arwah meninggal dunia dan nak diadakan majlis tahli.

"Saya tak tahu, mana isi hati dan keperibadian dia sebagai balu. Dia tetap nak balik pada petang Sabtu itu juga. Untuk isu sehelai sepinggang pula, itu mustahil kerana biliknya tak ada barang termasuklah wang-wang tabungan serta koleksi jam tangan mahal milik arwah. Semuanya dibawa bersama," ujarnya.

Menafikan mahu membolot harta pusaka peninggalan arwah, jelas Ali sebagai orang Islam dia tahu hukum agama: "Dalam hukum agama, walaupun harta yang ada cuma RM1, itu pun faraid. Faraid yang saya tahu, ada tiga bahagian. Satu perenam adalah untuk ibu, satu perlapan adalah untuk isteri dan selebihnya untuk waris lelaki. Jadi, saya dan adik beradik lain tak ada hak pun dalam kesemua harta arwah.

"Cumanya, persetujuan yang dibuat pada hari kedua adalah untuk saya membantu menyusun proses faraid itu supaya lebih mudah dan dia sendiri pun bersetuju. Keluarga saya diajar untuk tidak mengambil hak orang lain. Walaupun kami bersama-sama bekerja di dalam industri, saya tak pernah ambil duit dia. Saya bersumpah dengan nama Allah, kalau saya bohong, cabutlah nyawa saya. Saya lagi rela mati daripada ibu saya dihina sebegini," katanya.

www.myartis.com / Sumber: Rotikaya, Media Hiburan & Instagram Ria X

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JANGKITAN BRONKIAL - CHEF WAN DITAHAN DI HOSPITAL GLENEAGLE

Akibat dijangkiti Jangkitan Bronkial, Chef selebriti, Datuk Redzuawan Ismail atau dikenali sebagai Chef Wan terpaksa ditahan di hospital.

Anak Chef Wan iaitu Serina Redzuawan telah mengesahkan berita tersebut menerusi akuan Instagram miliknya.

"Papa please get well soon.. rina & cucu papa doakan papa cepat sihat balik, so sad tak boleh melawat papa. Doktor tak benarkan.. sbb papa kena berehat tak boleh ada guest or family visit.

Klik gambar untuk size besar

"Saya minta peminat dan orang ramai mendoakan ayah saya. Buat sementara waktu, dia tidak boleh menerima tetamu termasuk keluarga kerana dinasihati untuk berehat sahaja," tulis Serina.

Sementara Chef Wan pula sempat juga menulis menerusi IGnya: "My presidential suite room at the Gleneagle hospital is like a hotel pulak. It has its own office, two kitchen area siap dua peti sejuk and 3 TV. Bedroom, Living and asst or Maid TV area jugak.

"I was told all for rm$3,800.00 a night.When i was told mula2 almost nak jatuh pitam terus. Tapi my wonderful AIA Insurance will take care of all that lah. Jika tidak saya sewa maid room tu sahaja lah. This is the beauty of having a good medical coverage. U will never know your rainy days. Sedia kan payung sebelum hujan kan."

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MULAI JALANI HUKUMAN - DATUK FARID KAMIL BERPUASA & BERAYA DI PENJARA KAJANG

Selepas dijatuhi hukuman penjara sembilan bulan atas kesalahan memiliki dadah jenis ganja THC pada Januari lalu, pelakon dan pengarah, Datuk Farid Kamil Zahari, 38, mula menjalani hukuman itu mulai semalam.

Oleh yang demikian, Farid bakal menjalani ibadah puasa dan menyambut Hari Raya di dalam penjara bersama-sama banduan lain. Difahamkan, di dalam penjara sambutan Hari Raya amatlah menyedihkan berbanding sambutan di luar yang penuh kemeriahan.

Untuk makluman, hukuman terhadapnya telah dijatuhkan oleh Majistret Nor Ariffin Hisham di Mahkamah Majistret Petaling Jaya, selepas Farid bertindak mendiamkan diri pada hari pembelaan.

Beliau didakwa mengikut Seksyen 15(1)(a), Akta Dadah Berbahaya yang membawa hukuman maksimum penjara dua tahun atau denda maksimum RM5,000 atau kedua-dua sekali jika sabit kesalahan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SALIH YAACOB: "TIDAK BERASA RINDU LANGSUNG... SAYA ANGGAP DIRI SUDAH BERSARA"

"Alhamdulillah, saya tidak berasa rindu langsung pada kerjaya seni yang ditinggalkan. Ini kerana, saya anggap diri sudah bersara dan ada fokus lain yang perlu diutamakan. Malah, rakan-rakan dalam industri pun tidak ada yang menghubungi dan mencari saya. Jadi, kehidupan yang dijalani kini dirasakan sangat tenang dan damai.

"Saya pun tidak sedih atau berkecil hati bila tiada rakan menghubungi kerana saya pun boleh mencari mereka. Cuma, dalam keadaan sekarang saya tahu mereka sudah tentu ada urusan sendiri," demikian tutur selebriti terkenal tanah air, Salih Yaacob, 60, yang mengakui tiada apa yang nak dirindukannya lagi selepas setahun meninggalkan kerjaya seni sepenuhnya

Salih berkata dia sudah puas dengan apa diraihnya selama ini seperti nikmat populariti dan dikenali ramai yang diperoleh dahulu. Ujarnya dia tidak mahu terus mengenang lagi kerana usia pun semakin ke penghujung.

Bahagia mengharungi kehidupan bersama tiga isterinya iaitu Norlizah Mamat, 55, Norfara Wahida Sulaiman, 41, dan Samihah Sheikh Ali atau Emi, 34, bapa kepada 13 anak ini berkata sekarang tumpuan masanya adalah bersama keluarga.

"Kebanyakan anak-anak saya pun sudah besar dan ada yang memiliki keluarga sendiri. Cucu pun sekarang, saya dah ada tujuh orang. Jadi, apa yang nak saya kejarkan lagi. Anak masih kecil yang perlu ditanggung pula ada dua orang, iaitu seorang berusia 11 tahun dan paling bongsu, umur enam tahun.

"Komitmen kehidupan saya sudah tidak besar macam dahulu. Isteri-isteri pun saling muafakat dan berkasih sayang. Jadi, saya bersyukur dalam sisa kehidupan ini, Allah sudah mempermudahkan banyak perkara," katanya.

Menurut Salih, dia juga melihat urusannya untuk terus seronok dengan aktiviti dunia sudah sampai masa berhenti. Sekarang, tempoh yang ada ini baginya untuk mempersiapkan bekalan akhirat pula. Bersyukur dengan rezeki daripada Allah yang tidak putus, Salih berkata ada tempat tinggal, cukup makan dan pakai buat kekuarganya sudah memadai.

Katanya lagi, kini fasa kehidupan dijalani mereka serba sederhana. Pada tahun lalu, Salih memilih untuk menamatkan kerjayanya sebagai penyampai radio Sinar selepas 13 tahun berkhimat kerana faktor usia dan kesihatan. Apapun, Salih juga pernah dikenali sebagai pelakon pada era 1980-an apabila membintangi filem seperti seperti 'Jejaka Perasan Keluarga 99', 'Azam' dan 'Mr Os'.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR - 'RAYFAL' NAMA BABY FASHA SANDHA

Gambar menarik baby lelaki Fasha Sandha dan Rizal Ashram yang diberi nama 'rayfal' (Putra Rayfal Ramli) iaitu beza satu huruf sahaja dengan nama anak pertama suaminya iaitu rayqal.

"Baby boy safe delivered. Another one for my small beautiful family. Wifey did a great job. Alhamudlillah, syukur kepada Allah.", ujar Jejai di Twitternya.

Tahniah diucapkan!

Klik untuk imej besar...


12 GAMBAR - BILA ANAK ASHRAF MUSLIM HISAP JARI KAKI

Nampaknya, pejam celik... dah makin besar anak Ashraf Muslim dan Wan Sakinah. Namun ramai yang berdoa dan berharap, akan datang mungkin rezeki Dayana Lokman pula menimang cahaya mata yang secomel Sarah Ashraf.

Untuk info, Sarah kini makin aktif dan usianya sudah menjangkau 5 bulan. Lebih menarik, Sarah juga sudah pandai hisap ibu jari kaki. Amboiii... macam confirm nak dapat adik baru je! Heh.

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


KERETA SHUK TERBABAS KE DALAM PARIT

Isu Shuk Sahar bersama seorang wanita di kedai makan belum reda lagi, namun tular pula video memaparkan kereta jenis Myvi berwarna hitam didakwa milik pelawak itu terbabas ke dalam parit di Tanah Liat, Bukit Mertajam petang semalam.

Lebih menguatkan lagi spekulasi kenderaan itu milik Shuk apabila Utusan TV menerusi TikTok rasmi turut berkongsi video tersebut: "Kereta Shuk Sahar terjun parit di Tanah Liat, Bukit Mertajam," tulisnya.

Menerusi rakaman tersebut, dapat dilihat Shuk berada di lokasi kejadian sambil memerhatikan kereta itu diangkat naik ke atas jalan.

Klik untuk gambar besar

Meskipun sedang diuji, Shuk dilihat tenang dan masih mampu ketawa. Bagaimanapun setakat ini masih tiada pengesahan daripada Shuk mengenai perkara itu.

Sementara itu, di ruangan komen TikTok Utusan TV, rata-rata netizen meluahkan rasa simpati serta mendoakan agar urusan pelawak itu dipermudahkan.

Tidak kurang juga ada yang memberikan komen mengatakan apa yang berlaku adalah kifarah. Tidak kurang juga ada netizen mungkin tertekan kerana tular video keluar dengan skandal.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NORA TUNAI UMRAH HARI INI: "HARAP PERJALANAN INI PERMULAAN HIDUP BARU..."

"Bismillahirahmanirahim. Hari ini saya akan mengerjakan umrah. Doakan perjalanan dan ibadah saya lancar dan dipermudahkan. Di sebalik segala suka duka ujian Allah yang saya lalui, harap perjalanan ini permulaan hidup baru yang baik buat saya.

"Minta maaf buat semua. Saya juga sudah memaafkan semua kerana Allah. Hanya kepada Allah kita berserah," demikian tulis penyanyi Nora Ariffin atau nama sebenarnya Wan Norafizah Ariffin, 47, yang memberitahu dia akan berangkat ke Tanah Suci Makkah bagi mengerjakan ibadah umrah hari ini, menerusi satu entri yang dimuat naik di Instagram miliknya awal pagi tadi.

Pada masa sama, Nora turut meluahkan rasa rindunya kepada dua insan yang tersayang yang sudah pergi meninggalkannya: "Alfatihah buat dua insan tersayang. Johan Nawawi dan Muhammad Syakir Alif. #mamarindualif #adadalamtiadabynira," luahnya.

Terdahulu, Nora berdepan episod duka apabila anak keduanya, Muhammad Syakir Alif menghembuskan nafas terakhir pada 14 Disember lalu pada usia 20 tahun. Pemergian anaknya secara mengejut itu berlaku selepas dua tahun kematian suaminya, komposer Johan Nawawi pada 24 Mac 2017.

Klik untuk gambar besar

www.myartis.com / Sumber & foto: Astro Gempak & Instagram Nora Ariffin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAKAN MALAM KHAS BERSAMA JAMAL ABDILLAH

Pada 24 November ini, raja pop Jamal Abdillah akan membuat persembahan khas dalam satu majlis makan malam bertajuk "Malam Penghujung Rindu bersama Jamal Abdillah" di Hotel Singgahsana, Petaling Jaya, Selangor (HSPJ).

Persembahan tersebut dijangka memukau kira-kira 600 hadirin dengan lagu-lagu popularnya yang pasti memikat jiwa. Ia bertujuan menyediakan platform untuk penyanyi dan penghibur itu menghiburkan peminat setia yang rindukan suaranya.

Klik untuk imej besar...

"Kami mahu peminat berinteraksi dengan personaliti kegemaran dan menonton persembahan bertenaga. Dengan usaha ini, kita berharap bahawa ia boleh membantu mengembangkan industri muzik tempatan menjadi satu wadah yang istimewa," kata Norashekin Yusof, Pemangku Pengurus Besar HSPJ dalam sidang akhbar yang diadakan hari ini.

"Inisiatif ini juga akan dilihat sebagai detik 'kemunculan semula' untuk HSPJ bagi membina semula kesetiaan pelanggan dan mengukuhkan reputasi jenama hotel. Kita mempunyai artis yang hebat untuk persembahan lain selepas ini seperti Datuk Siti Nurhaliza, Dato' M. Nasir, Anuar Zain dan ramai lagi.

"Selain itu, kami juga merancang untuk membawa lebih banyak penyanyi dan band di HSPJ bagi melaksanakan hasrat murni ini. Oleh yang demikian, kami akan memastikan setiap persembahan akan memberi kesan mendalam yang sukar dilupakan," tambahnya.

Untuk info, HSPJ yang terkenal dengan masakan Malaysia menyediakan seorang Chef terkenal iaitu Chef Khairuddin yang mempunyai lebih 20 tahun pengalaman dalam bidang masakan. Malah permaidani merah juga akan dipasang bagi menyambut kehadiran penonton disamping beberapa tiket bertuah untuk hadiah-hadiah menarik semasa persembahan.

Tiket untuk persembahan dan makan malam berharga dari RM300 hingga RM600 bagi individu manakala tempahan meja dari RM3,000 hingga RM6,000 satu meja.

Untuk tempahan, sila hubungi 03-7680 9619 / 03-7680 9635 (KUB) atau 03-7956 2100 / 013-3772633 (Cik Nani - HSPJ)


ISU FESYEN DI FFM29 - BAPA MIA SARA TAMPIL MOHON MAAF

"Saya mengaku tudung yang dipakai Mia pada malam tersebut agak singkat dan saya terima segala teguran. Namun, bajunya tidak seketat yang anda nampak dalam gambar itu.

"Kalau lihat secara berdepan, baju itu longgar sahaja. Mungkin disebabkan sisi kamera yang mengambil gambar sehingga nampak bahagian dadanya jelas.

"Saya mengaku tudung Mia terlalu singkat dan ia adalah kesalahan saya sendiri. Semua yang dilakukan pada saat-saat akhir.

"Kami mendapat jemputan untuk hadir pada malam itu pun kurang dari dua minggu. Manakala baju Mia siap sehari sebelum. Tak sempat nak cari tudung yang sesuai dan kebetulan baju itu ada hiasan di bahagian bahu.

Klik untuk gambar besar

"Saya minta maaf jika ada pihak yang tidak suka atau selesa melihat pakaian Mia. Tapi bagi mata saya, dia tetap kelihatan cantik.

"Untuk netizen yang komen positif itu saya mengucapkan terima kasih. Yang negatif itu, saya dan Mia biarkan sahaja," demikian kata Muhammad Ridhuan yang menerima teguran netizen mengenai tudung singkat dan baju ketat anaknya seorang pelakon cilik, Mia Sara Nasuha, 12.

Sebelum ini, kehadiran pelakon 'Strawberi Karipap' di Festival Filem Malaysia yang ke-29 baru-baru ini telah mencuri perhatian ramai.

Mia Sara yang menggayakan busana berwarna merah di FFM29 itu telah dikritik oleh netizen kerana mengikut bentuk badan.

Bukan itu sahaja, rata-ratanya turut mempertikaikan tudung yang dipakai Mia terlalu singkat sehingga menampakkan bonjolan pada bahagian dada dan tidak sesuai untuk remaja usiannya.

Dek kerana itu, bapa Mia Sara mengambil langkah untuk memohon maaf atas pakaian anaknya itu walaupun ia bukanlah isu besar.

Namun keprihatinan para netizen juga harus dipuji. Kritik itu tandanya sayang. Mungkin mereka tidak mahu melihat Mia Sara tersasar daripada jalan yang lurus.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISU SAMAN: HAFIZ SERAH PADA PEGUAM

Meskipun kami tahu jawapan yang bakal diberikan oleh Bintang Akademi Fantasia (AF7), Hafiz, mengenai kes saman RM200,000 yang dikemukakan oleh bekas pengurus pentas Nur Haniza Mohad Azhar atas dakwaan mencederakannya, namun kami tetap mengajukan persoalan itu.

"Maaf no komen," ujar Hafiz seolah bimbang kata-katanya bakal diguna pakai di mahkamah nanti.

"Semuanya kini saya serahkan segalanya kepada peguam untuk tindakan. Dalam hal ini, saya tak boleh ulas lebih lanjut sebab rasa tak adil kepada pihak yang menguruskan kes ini," tambahnya yang hanya dimaklumkan oleh pengurusannya perihal saman itu selepas pulang dari Indonesia, semalam.

Ditanya apakah ini pengalaman pertamanya akan turun naik mahkamah dan bagaimanakah perasaannya apabila menerima surat saman, jawab Hafiz ia bukanlah pengalaman pertama. Namun begitu, secara berseloroh dia berkata tiada apa yang nak diceritakan kerana semuanya telah diuruskan oleh peguam.

"Nak kata yang pertama pun tak jugak... ha ha," ujar Hafiz sambil ketawa ketika ditemubual di majlis berbuka puasa anjuran Astro di hotel Royal Bintang Damansara, Selangor, semalam.

Untuk info, Nur Haniza mendakwa penyanyi yang popular dengan lagu AWan Nano itu, mencederakannya ketika menjalankan tugas sebagai pengurus pentas untuk rancangan “Salih Yaacob Show” di Studio Filem Negara pada 3.15 petang, 17 Mei tahun lepas.


8 TAHUN JAWAB PERSOALAN - ALYAH MOHON MAAF, TIADA NIAT

"Dalam setahun ada 12 bulan, jangan kata penyanyi jelah, kita letak semua manusia dalam bumi ini, tak kira dia lawyer, nelayan, dia apa-apalah atau dia netizen sekalipun, mesti ada hari buruk kita dalam 12 bulan tu. Saya anggarkan dua hari lepas adalah hari terburuk saya untuk sepanjang tahun ini.

"Sebelum saya turunkan komen saya di Instagram (si dia - merujuk kepada Ramli MS) saya dah tahu apa akibatnya dan saya sangat pasti dengan apa yang saya buat, saya bukan budak-budak yang baru dapat telefon," kata penyanyi Datin Alyah menerusi satu hantaran di Instagram.

Setelah membuat kontroversi meninggalkan komen mengejutkan di perkongsian video Instagram milik suaminya Datuk Ramli MS, Alyah akhirnya mengaku tindakannya itu adalah satu hari terburuk dia pada tahun ini.

Alyah, bagaimanapun yakin untuk berhadapan dengan pelbagai kemungkinan selain sudah memikirkan kesan akibat komen ditinggalkannya itu.

Pada Ahad lalu, Alyah meninggalkan komen berbaur sindiran di salah satu video di Instagram milik suaminya yang juga pengarah muzik. Komen ditinggalkan Alyah di video ini mengundang reaksi pengikut.

Klik untuk gambar besar

Video tersebut memperlihatkan pengacara Jihan Muse dan Nabil Ahmad membuat ucapan hari jadi kepada Ramli. Penyanyi lagu 'Jutaan Purnama' itu memberitahu sambutan hari jadi seperti itu digemari suaminya berbanding bacaan al-Quran yang dibuat untuknya di rumah.

Bagaimanapun komen tersebut mendapat perhatian pengikut Ramli yang menyifatkan ia sebagai tidak patut dilakukan seorang isteri kepada suaminya. Malah ada menyifatkan tindakan Alyah menyindir Ramli sebagai tiada adab, tidak menghormati dan membuka aib suaminya sendiri kepada khalayak.

Pun begitu, penyanyi 'Sesal Separuh Nyawa' itu yang membalas komen tersebut meminta pihak luar tidak masuk campur dalam urusannya. Sementara itu, pemilik nama Noor Hasliah Abu Hassan ini berkata komennya itu tidak berniat untuk mengaibkan sesiapa dan menganggap ia ingatan daripada Allah.

"Saya tiada niat untuk mengaibkan sesiapa dan kejadian ini tidak terjadi setiap hari. Saya percaya ini juga gerak daripada Allah bagi mengingatkan saya juga (si dia) dan mungkin kami terleka dan ego dengan sifat suka menyalahkan.

"Air tidak perlu mengatakan yang dia suci, matahari tidak perlu bagitahu yang dia kuat, siang tidak perlu marah bagi menyuarakan yang dia hebat," kata penyanyi berusia 37 tahun ini.

Alyah memberitahu yang dia tidak mahu lagi menjawab sebarang persoalan mengenai rumah tangganya dan tampil memohon maaf jika kata-katanya selama ini menggores hati mana-mana pihak di luar sana dan percaya Allah mengetahui apa yang terbuku dalam hatinya.

"Selama lapan tahun hanya saya saja yang menjawab segala persoalan dari anda mengenai rumah tangga saya dan hari ini saya ingin memberitahu saya tidak akan lagi menjawab segala soalan mengenai rumah tangga saya mahu pun mengenai (si dia) terpulang kepada kamu ingin mentafsirkan apa.

"Saya percaya hanya Allah sahaja tahu apa yang ada di dalam ini. Mungkin saya telah mencuit atau menguris hati-hati di luar sana.

"Saya ALYAH dengan serendah diri memohon maaf kerana saya telah membuatkan kamu kecewa, namun jauh di sudut hati saya tidak bermaksud sedemikian," ujarnya berkahwin dengan Ramli MS pada 18 Mac 2013 di Indonesia secara rahsia.

www.myartis.com / Sumber: mStar & Instagram Alyah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANZALNA NASIR TIDAK ANGGAP PELANTIKAN BAPA SEBAGAI JALAN PINTAS

Semua sedia maklum mengenai pelantikan bapa kepada pelakon Anzalna Nasir iaitu Profesor Dr. Md. Nasir Ibrahim sebagai Ketua Pegawai Eksekutif (CEO) Perbadanan Kemajuan Filem Nasional Malaysia (Finas).

Anzalna yang tumpang gembira itu tidak menganggap pelantikan bapanya sebagai jalan pintas untuk dia dan adik-beradiknya, Afifah serta Mia mengambil kesempatan.

"Kami membina kerjaya sendiri. Saya sendiri biarpun sudah memperlahankan karier seni demi keluarga, tawaran berlakon masih ada meskipun saya kini sudah berhijab, Alhamdulillah syukur sangat.

"Sama juga adik-beradik saya yang lain semuanya sudah punya plaform kerjaya masing-masing dan saya lihat mereka semakin berkembang dan berjaya dengan cara sendiri. Jadi, tidak ada jalan pintas atau kelebihan kepada kami sekiranya ayah sendiri menjadi CEO Finas," tegasnya.

Klik untuk gambar besar

Semalam, Kementerian Komunikasi dan Multimedia (KKMM) mengumumkan pelantikan Md. Nasir, 62, menerajui perbadanan berkenaan bagi tempoh dua tahun berkuat kuasa 1 November 2021 sehingga 30 Oktober 2023.

Dalam pada itu, Anzalna meyakini kemampuan bapanya untuk menggalas tanggungjawab besar tersebut. Kata Anzalna, pelantikan bapanya itu diharapkan dapat membawa perubahan dan memacu perkembangan positif industri kreatif negara.

"Saya tumpang gembira dan berbangga dengan pelantikan ayah saya sebagai CEO Finas, Alhamdulillah rezekinya. Saya juga yakin ayah saya mampu menggalas tugas berat ini dan menjaga amanah bersama pasukannya.

"Berbekalkan pengalamannya bertugas di Kanada hingga sekarang, saya yakin beliau mampu dan akan membawa angin perubahan baharu. Semoga mereka dapat bersama-sama mengorak langkah baharu dan memacu industri perfileman ke arah yang lebih baik," katanya.

Cerita Anzalna, bapanya tidak pernah memberitahu tentang urusan kerjanya kepada keluarga termasuk khabar gembira pelantikan beliau baru-baru ini.

"Ayah saya seorang perahsia, soal kerja tak dibawa bila bersama keluarga. Dia hanya memaklumkan kepada kami sekeluarga apabila sudah confirm jawatan itu.

"Memang kami sekeluarga tumpang gembira atas pencapaiannya dan kemudiannya barulah dia bertanyakan pendapat kami tentang perkembangan industri kreatif negara sekarang," tambah Anzalna.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


REBAH SELEPAS JOGGING - KOMPOSER FAIZAL UZIR @ LOK U DIJEMPUT ILAHI

Takziah kami ucapkan kepada keluarga komposer dan penerbit muzik terkemuka tanah air, Faizal Uzir atau lebih dikenali dengan nama Lok U atas pemergiannya yang meninggal dunia kira-kira pukul 11 pagi tadi (Rabu).

Kami difahamkan Allahyarham mengalami sesak nafas selepas pulang dari jogging dan rebah di kediamannya di Puncak Jalil, Seri Kembangan. Allahyarham kemudiannya dibawa ke Hospital Serdang selepas isteri, Jamariah Yusof menghubungi ambulans. Jenazah akan dibawa pulang ke kediamannya selepas prosedur bedah siasat.

Allahyarham meninggalkan seorang balu dan tiga orang anak lelaki Adam Danial, Faris Danial, Ahmad Firhan Danial serta seorang anak perempuan Yasmin Dania. Semoga roh Allahyarham ditempatkan dikalangan orang-orang beriman.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AR BADUL DIUJI LAGI, ABANG SULUNG KINI KRITIKAL

Selepas kehilangan anaknya, kini pelakon dan pelawak veteran, AR Badul, 70, tabah menerima kenyataan dengan ujian terbaru apabila abang sulungnya, Anuar Aman Ramli, 73, kini kritikal di Hospital Kuala Lumpur (HKL) akibat komplikasi pelbagai penyakit.

Anuar yang juga bekas pemuzik dimasukkan ke hospital kerana uzur selain mengalami pelbagai komplikasi penyakit lain: "Selain sakit dalaman, abang juga ada sakit buah pinggang dan pernah buat dialisis. Kami adik-beradik pun sudah melawatnya di hospital".

Pada 4 September lalu, Badul diuji apabila anaknya, Mejar Mohd Zahir maut selepas tertembak ketika melakukan demonstrasi sempena pelancaran Divisyen Kelima Infantri Malaysia dan Briged ke-13 Infantri Malaysia di Kem Lok Kawi, Kota Kinabalu, Sabah. Badul atau nama sebenarnya Armaya Aman Ramlie berkata, melihatkan keadaan abangnya, mereka tidak meletakkan harapan tinggi untuk pulih seperti sedia kala.

"Untuk pulih macam biasa, rasanya seakan mustahil kerana organ dalamannya pun sudah tak berfungsi. Ubat pun tak boleh masuk dah. Kami reda dengan apa jua ketentuan Allah. Bukan kami menolak untuk dia pulih, tapi tak sanggup tengok dia menderita," katanya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JUMPA LIVE TIKTOK PADA 8 MALAM" - NAD ZAINAL AKHIRNYA KEMBALI SELEPAS SEBULAN BERTARUNG NYAWA

"Assalamualaikum WBT. Jumpa di live TikTok pada 8 malam," demikianlah kapsyen yang ditulis pada muat naik terbaru di laman Instagram pelakon Nad Zainal dimana dia bakal membuat siaran langsung di TikTok miliknya pada pukul 8 malam Sabtu, selepas sebulan dimasukkan ke hospital.

Difahamkan, kemunculan Nad atau nama sebenarnya Farah Nadia Zainal Abidin, 32, menerusi siaran langsung itu bagi berkongsi perkembangan terkini keadaan dirinya selepas menerima rawatan akibat pendarahan dalam paru-paru.

Bagaimanapun, ruangan komen pada hantaran tersebut telah ditutup. Sebelum ini, pengarah Shahrulezad Mohammedin memaklumkan Nad sudah mampu berbual dan ketawa serta menunjukkan perkembangan positif.

Dalm masa sama, Shahrulezad juga memberitahu pelakon berkenaan telah dipindahkan daripada Unit Rawatan Rapi (ICU) ke wad biasa.

Klik untuk gambar besar

"Untuk pengetahuan korang, keadaan Nanad (panggilan Nad Zainal) sekarang tersangatlah baik. Dia bukan lagi di ICU dan tidak di intubated. Malah, Nanad dah sedar.

"Dia juga sudah boleh berbual dan bergelak ketawa. Dia sudah boleh ke tandas sendiri walaupun kami melarang kerana paru-parunya masih belum kuat," jelasnya.

Terdahulu, Nad dimasukkan ke Hopsital Pakar KPJ Ampang Puteri sejak 20 November lalu akibat jangkitan kuman pada paru-paru.

  ________ IKLAN ________ PAYDAY SALE 25 DISEMBER KEMBALI LAGI, JOM INTAI & BOOKING - - Dapatkan barangan mahal seperti telefon Vivo (RM889), Vacuum (RM999), Air Fryer (RM399) & banyak lagi dengan harga RM25 je. Malah banyak lagi potongan diskaun KAW KAW dalam jualan Payday Shopee 25 Disember ini.Untuk info, Min masa Payday sale 25/11 dapat bantal besar & padu (RM189) dengan harga RM25 je. Sib baik Min booking awal & klik pantas sebaik jam 12 malam.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAKAL BERSALIN APRIL - CATRIONA ROSS HAMIL ANAK KETIGA

Catriona Ross yang kini sedang mengandung tujuh bulan dijangka bakal melahirkan baby ketiganya itu pada 25 April ini. Khabarnya, dia akan bersalin di sebuah hospital swasta.

"Ramai yang tidak tahu saya sedang sarat mengandung kerana saya sibuk dengan urusan perniagaan 'bakery'. Saya tidak sempat beritahu kepada sesiapa cuma ada beberapa rakan artis yang sememangnya tahu tentang hal ini.

Klik gambar untuk size besar

"Alhamdulillah walaupun sedang sarat mengandung, saya masih aktif berniaga dan bekerja. Insya Allah doakan semuanya selamat kerana jangkaan saya bersalin juga semakin hampir," jelas Catriona dipetik sebagai berkata kepada Media Hiburan.

Untuk rekod, Catriona dan suaminya Shaharuddin mendirikan rumahtangga mereka pada 26 Jun 2009 dan telah dikurniakan dua orang anak bernama Sephia Rania Ross-Iddin, 5, dan Jammal Raess Ross-Iddin, 2.

Tahniah diucapkan dan semoga proses kelahiran nanti akan berjalan lancar.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ERIN MALEK DEDAH DIKUTUK GEMUK OLEH PEMINAT

Erin Malek atau nama sebenarnya, Nur Arina Abdul Malek yang kini hamil empat bulan mendedahkan ada peminat yang memberikan komen berunsur negatif di laman sosialnya dengan mengatakan dia gemuk.

"Terdapat segelintir pihak yang suka memberikan komen negatif terhadap artis-artis Malaysia, terutamanya di laman Instagram. Saya pun pernah melalui perkara tersebut. Walaupun saya kini sedang mengandung, ada yang memberikan komen dan mengatakan saya gemuk. Apa yang saya boleh buat hanyalah menyekat mereka sahaja. Saya malas mahu memikirkan perkara-perkara negatif seperti itu," ujar Erin dipetik sebagai berkata.

Menurut Erin, suaminya, Farriz Fauzy agak marah dengan sikap segelintir pihak yang suka meninggalkan komen negatif di laman Instagram, namun begitu, lama kelamaan suaminya telah terbiasa dengan perkara itu.

Klik gambar untuk size besar

"Suami saya okay sahaja. Dia sudah bersedia dan aware dengan keadaan ini kerana status saya yang merupakan seorang selebriti. Dia kadang-kadang marah juga pada mulanya, tetapi selepas itu saya katakan padanya agar dia menenangkan fikiran dan tidak melayan perkara tersebut. Lama kelamaan, suami saya telah terbiasa," jelasnya.

Dalam pada itu, Erin berkata pada awal trimester pertama dia mengalami alahan yang teruk dan sering memuntahkan apa yang dia makan.

Tambah Erin, dia jenis orang yang tidak gemarkan sayur sebagai makanan harian jadi dia akan memastikan dirinya mengambil vitamin sebagai pengganti khasiat sayur-sayuran sepanjang dia hamil.

"Di awal kehamilan, keadaan saya agak teruk. Bila saya makan sahaja, saya akan muntahkan semula makanan saya. Kini apabila kandungan telah memasuki trimester kedua, semuanya beransur pulih. Saya boleh menikmati makanan semula. Alhamdulillah, saya tidak mengidam perkara yang pelik-pelik buat masa ini.

"Saya orang yang tidak gemar makan sayur. Menyedari hakikat itu, saya memastikan yang saya akan makan vitamin sebagai pengganti sayur untuk kesihatan kandungan saya. Saya juga tidak lupa untuk minum susu setiap malam sebelum tidur," katanya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


6 GAMBAR - AIDIL ZAFUAN & ZAREMA TUNAI UMRAH DI BULAN RAMADAN

Gambar Aidil Zafuan dan isterinya Zarema Zainal menunaikan umrah sehari sebelum Ramadan iaitu pada 28 Jun lalu bersama sahabat dan keluarga. Nampaknya, mereka semua berpeluang merasai bagaimana nikmat berpuasa di Tanah Suci Mekah.

Meskipun kita sedia maklum, Aidil baru-baru ini dilanda kontroversi dengan bekas isterinya Rita Rudaini, namun ayuh kita doakan semoga mereka mendapat pahala dan rahmat Allah di sana.

Jom tengok!

Klik untuk imej besar

______________________

ARISSA HANA COLLECTION

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


"PENDAPATAN YOUTUBER ADA HALAL ADA HARAM, NAMUN BANYAK HARAM..." - USTAZ ABU SYAFIQ

Cerita mengenai pendakwah Ustaz Abu Syafiq sudah lama tidak mendengarnya, namun baru-baru ini kenyataannya di salah satu entri yang dimuat naik di laman Instagram itu menjadi perhatian ramai apabila mengatakan pendapatan hasil menjadi seorang Youtuber kebanyakkannya haram.

Menerusi perkongsian tersebut, Ustaz Abu Syafiq menyatakan bahawa pekerjaan itu tidak menjamin kesenangan hidup di dunia ini. Ujarnya, ramai YouTuber diluar sana dimana hidup mereka merana: "Pendapatan dari Youtuber ada halal ada haram. Namun kini banyak yang haram juga. Menjadi seorang Youtuber bukanlah menjamin kesenangan hidup duniawi. Lebih ramai Youtuber yang merana berbanding yang okey sedikit,” tulisnya.

Katanya lagi, banyak lagi pekerjaan di luar sana yang boleh dilkaukan dan seeloknya jauhkan diri daripada menjadi YouTuber yang mendatangkan memfitnah: "Banyak kerja di luar sana yang memerlukan anda. Jauhi fitnah Youtuber yang jenis sering memfitnah. Beryoutuberlah secara halal dan tidak menyusahkan diri sendiri dan keluarga," katanya yang tidak menyatakan kepada siapa kenyataan itu ditujukan.

Klik untuk gambar besar

www.myartis.com / Sumber & foto: Rotikaya & Instagram Ustaz Abu Syafiq

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HASRAT YANA SAMSUDIN INGIN HAMIL LAGI TERPAKSA DITANGGUH

"Meskipun anak saya baru berusia 10 bulan, tapi keinginan untuk menimang cahaya mata kedua itu membuak-buak," demikian kata pelakon Yana Samsudin mengenai keinginan yang mahu hamil lagi meskipun anak lelakinya, Aisy Mateen baru berusia 10 bulan.

Bagaimanapun atas nasihat doktor, hasratnya itu terpaksa ditangguhkan dahulu atas faktor keselamatan kerana anak sulung itu dilahirkan secara pembedahan.

"Tapi baru-baru ini ketika berjumpa dengan doktor, dia menasihatkan saya supaya seelok-eloknya hamil selepas anak saya berusia dua tahun kerana saya melahirkan anak pertama secara pembedahan.

"Lagipun, Mateen masih menyusu badan sepenuhnya dan kelihatan seperti sukar untuk putuskannya jika saya hamil dalam masa terdekat nanti.

"Jadi saya fikir lebih baik beri masa untuk Mateen dahulu sebelum lahirkan anak kedua nanti," ujarnya.

Dalam pada itu, Yana memberitahu yang dia lebih suka membesarkan anak-anak kecil serentak.

Klik untuk gambar besar

"Saya kalau boleh mahu membesarkan anak-anak serentak, maksudnya biar mereka kecil sama-sama dan besar sama-sama. Saya rasa lebih mudah dan seronok begitu," tuturnya.

Yelah bila sudah ada cahaya mata sulung, memang lumrah wanita akan teringin untuk melalui pengalaman hamil sekali lagi.

Apa-apa pun, tunggulah sehingga badan Yana pulih sepenuhnya sebelum hamil anak kedua nanti. InshaAllah, akan ada rezeki untuk Yana timang cahaya mata lagi.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom